text:
 |
 52012PC0617
 Priekšlikums EIROPAS PARLAMENTA UN PADOMES REGULA par Eiropas Vistrūcīgāko personu atbalstīšanas fondu /* COM/2012/0617 final - 2012/0295 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 1.1. Nabadzība un
 materiālā nenodrošinātība Savienībā
 Saskaņā ar stratēģiju
 “Eiropa 2020” Eiropas Savienība ir izvirzījusi mērķi
 līdz 2020. gadam par vismaz 20 miljoniem samazināt to
 cilvēku skaitu, kurus apdraud nabadzības vai sociālās
 atstumtības risks. Tomēr ekonomikas krīzes dēļ
 nabadzība un sociālā atstumtība ir vēl vairāk
 pieaugušas un raisa bažas par sociālajām sekām
 privātpersonām un sabiedrībai kopumā.
 2010. gadā aptuveni ceturto
 daļu eiropiešu (116 miljonus) apdraudēja nabadzība vai
 sociālā atstumtība. Tas ir aptuveni par 2 miljoniem
 vairāk nekā iepriekšējā gadā, un pirmie pieejamie
 skaitļi par 2011. gadu apstiprina šo tendenci.
 Dalībvalstu spēja atbalstīt
 tos, kuri mūsu sabiedrībā ir atstumto lomā, daudzos
 gadījumos ir samazinājusies, kaut arī vajadzība pēc
 šāda atbalsta pieaug. Vairāk nekā agrāk sociālo
 kohēziju apdraud fiskālie ierobežojumi. Daudzās
 dalībvalstīs tiek uzskatīts, ka Eiropas līmenī
 izlemtās politikas savā ziņā ir atbildīgas par to.
 Nabadzības pieaugums negatīvi
 ietekmē eiropiešu dzīves apstākļus, jo apmēram 40 miljoni
 cilvēku cieš no dziļas materiālās
 nenodrošinātības. Kaut arī laika posmā no 2005. līdz 2008. gadam
 šis rādītājs ievērojami samazinājies, tomēr 2009.–2010. gadā
 par 342 000 cilvēkiem gadā palielinājies to
 iedzīvotāju skaits, kuri dzīvo dziļā
 materiālā nenodrošinātībā.
 Viena no materiālās
 nenodrošinātības galvenajām iezīmēm ir nespēja
 tikt pie pienācīgas kvalitātes pārtikas
 pienācīgos daudzumos. To Savienības iedzīvotāju
 daļa, kuri ik pārdienas nevar atļauties maltīti ar
 gaļu, vistu, zivi vai veģetāru ekvivalentu (Pasaules
 veselības organizācija ir noteikusi, ka tā pamatvajadzība),
 2010. gadā bija 8,7 % , proti, vairāk nekā 43 miljoni
 cilvēku, un pirmie pieejamie rādītāji par 2011. gadu
 norāda, ka situācija pasliktinās.
 Sevišķi dziļa materiālās
 nenodrošinātības forma papildus nenodrošinātībai ar
 pārtiku ir bezpajumtniecība. Bezpajumtniecības apmēru ir
 grūti novērtēt skaitļos, tomēr aprēķini
 rāda, ka 2009.–2010. gadā Eiropā 4,1 miljons
 cilvēku bija bez pajumtes. Mazas un nevienmērīgas izaugsmes un
 pieaugoša bezdarba sociālās ietekmes dēļ
 bezpajumtniecība nesen ir palielinājusies. Vēl vairāk
 satrauc tas, ka par bezpajumtniekiem aizvien vairāk kļūst jauni
 cilvēki, proti, ģimenes ar bērniem, jaunieši un cilvēki no
 migrantu vides.
 Savienībā 25,4 miljonus
 bērnu apdraud nabadzības risks vai sociālā atstumtība.
 Kopumā nabadzības vai sociālās atstumtības risks
 bērnus apdraud vairāk nekā pārējos
 iedzīvotājus (salīdzinājumam: 27 % un 23 %). Tos
 apdraud materiālā nenodrošinātība, kas neaprobežojas ar
 nepietiekamu uzturu. Piemēram, 5,7 miljoniem bērnu jāiztiek
 bez jauna (nelietota) apģērba un 4,7 miljoniem nav divu
 pāru pienācīgu apavu (ieskaitot pāri visiem laika
 apstākļiem piemērotu apavu). Bērniem, kas cieš no šīm
 materiālās nenodrošinātības formām, ir mazāk
 iespēju nekā viņu vienaudžiem būt sekmīgiem
 mācībās, būt veseliem un pieaugot pilnībā
 izmantotu savu potenciālu.
 1.2. Savienības reakcija uz
 nabadzību un materiālo nenodrošinātību
 Galvenais Savienības instruments
 nodarbināmības atbalstam, cīņai pret nabadzību un
 sociālās iekļautības veicināšanai ir un paliks Eiropas
 Sociālais fonds (ESF). Šis strukturālais instruments tieši iegulda
 cilvēkos un viņu prasmēs, un tā mērķis ir uzlabot
 viņu iespējas darba tirgū. Tomēr daļa no
 visievainojamākajiem pilsoņiem, kuri dzīvo galējā
 nabadzībā, ir pārāk tālu no darba tirgus, lai
 izmantotu ESF sociālās iekļautības pasākumus.
 ES pārtikas izdalīšanas programma
 vistrūcīgākajām personām (VTP programma)
 vairāk nekā divas desmitgades sniegusi pārtikas
 palīdzību šiem cilvēkiem. To izveidoja 1987. gadā, lai
 jēgpilni izmantotu lauksaimniecības pārpalikumus, kas
 citādi tiktu iznīcināti, un darītu tos pieejamus
 dalībvalstīm, kuras vēlas tos izmantot. Gadu gaitā šī
 shēma bijusi nozīmīgs piegāžu avots
 organizācijām, kas strādā tiešā kontaktā ar
 trūcīgākajiem sabiedrības locekļiem, un
 nodrošinājusi tiem pārtiku. Secīgo kopējās
 lauksaimniecības politikas reformu izraisītā intervences
 krājumu gaidāmā samazināšanās un lielā
 neprognozējamība 2011.–2020. gadā ir atņēmušas
 VTP programmai sākotnējo pamatojumu, un no 2013. gada
 beigām tā vairs netiks turpināta.
 Tomēr materiālā
 nenodrošinātība joprojām rada nopietnas problēmas, un
 joprojām ir vajadzīgs ES sabiedrības atbalsts
 vistrūcīgākajām personām. Priekšlikumā par
 nākamo daudzgadu finanšu shēmu Komisija to ņēmusi
 vērā un atvēlējusi EUR 2,5 miljardu budžetu
 jaunam instrumentam, kas paredzēts cīņai pret galēju
 nabadzību un atstumtību.
 Ņemot vērā iepriekš
 minēto, ar regulas priekšlikumu 2014.–2020. gada periodam tiek
 iedibināts jauns instruments, kas papildinās līdzšinējos
 kohēzijas instrumentus, konkrēti Eiropas Sociālo fondu,
 vēršoties pret ļaunākajām un sociāli graujošākajām
 nabadzības formām, nenodrošinātību ar pārtiku,
 bērnu bezpajumtniecību un materiālo nenodrošinātību,
 vienlaikus atbalstot papildpasākumus, kuru mērķis būtu
 reintegrēt sabiedrībā Savienības
 vistrūcīgākās personas.
 2. APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMU
 REZULTĀTI
 2.1. Ieinteresēto personu
 nostāja
 Diskusijas Padomē un Eiropas
 Parlamentā, ar pilsonisko sabiedrību un vietējām
 iestādēm par pašreizējām palīdzības formām
 VTP programmas ietvaros ir sniegušas vērtīgu ieskatu un idejas
 nākotnei. Turklāt Komisija ir bijusi atvērta ieinteresēto
 personu viedokļiem un ir apspriedusies ar ES līmeņa jumta
 organizācijām, kas pārstāv gan pārtikas
 palīdzības sniedzējus, gan galīgos
 saņēmējus.
 VTP shēmas sniegtās
 palīdzības potenciālo nozīmīgo samazinājumu 2012. gadā
 ļoti kritizējušas pilsoniskās sabiedrības
 organizācijas, un reģionālo un vietējo iestāžu
 pārstāvji uzsvēruši palīdzības svarīgumu un
 pieprasījuši to turpināt laikā, kad vajadzība pēc tās
 pieaugs.
 Lielas labdarības un pilsoniskās
 sabiedrības organizācijas, kas pārstāv pārtikas bankas,
 kā arī organizācijas, kuras strādā ar bērniem un
 bezpajumtniekiem, ir atkārtoti paudušas nepieciešamību pēc
 publiskā sektora un it īpaši ES atbalsta.
 Notikušas divas sanāksmes ar jumta
 organizāciju apvienību, kas pārstāv ne tikai
 saņēmējinstitūcijas, bet arī faktiskos galīgos
 saņēmējus. Kopumā organizācijas atzinīgi
 novērtēja iespējamo instrumenta darbības jomas
 paplašināšanu, ietverot tajā ne tikai pārtikas palīdzību
 un uz cilvēku orientētas pieejas ideju.
 Dalībvalstu viedokļi par šādu
 instrumentu ir dalīti: septiņas dalībvalstis ir izteikušas
 iebildumus pret VTP programmas darbības turpināšanu pēc 2013. gada;
 citas dalībvalstis uzstājīgi atbalstīja shēmu.
 Trīspadsmit dalībvalstis 2011. gada decembrī publicēja
 paziņojumu, kurā prasīja turpināt VTP programmu
 pēc 2013. gada.
 Eiropas Parlaments vairākkārt ir
 paudis lielu atbalstu pārtikas palīdzības programmas
 turpināšanai, lai Eiropā panāktu labāku sociālo
 kohēziju.
 Vienpadsmit jumta organizācijas 2011. gada
 decembrī rakstiski vērsās pie komisāra Andora un
 nodarbinātības, sociālo lietu un iekļautības
 ģenerāldirektora, aicinot izstrādāt ES
 bezpajumtniecības novēršanas stratēģiju. Arī Eiropas
 Parlaments vispirms rakstiskā deklarācijā (2010) un tad
 rezolūcijā (2011) aicināja izstrādāt šādu
 stratēģiju.
 Izaugsmes un nodarbinātības
 paktā, ko 2012. gada 29. jūnijā pieņēmusi
 Eiropadome, norādīts, ka “īstenojot konkrētām
 valstīm adresētos ieteikumus, dalībvalstis īpašu
 uzmanību pievērsīs šādiem aspektiem: [..] risināt
 bezdarba problēmu un efektīvi pievērsties krīzes
 sociālajām sekām [.. un] īstenot efektīvu
 rīcībpolitiku, lai mazinātu nabadzību un sniegtu atbalstu
 neaizsargātām iedzīvotāju grupām”.
 2.2. Ietekmes
 novērtējums
 Galvenais jautājums, kas tika
 izvērtēts ietekmes novērtējumā, bija jaunā
 instrumenta darbības joma. Apsvērtie varianti bija 0) finansējumu
 nepiešķir; 1) instruments pēc pašreizējās
 VTP programmas attiektos tikai uz pārtikas izdalīšanu; 2) instrumenta,
 kas papildinātu pārtikas palīdzību ar
 papildpasākumiem, kuru mērķis būtu pārtikas
 palīdzības saņēmēju sociālā
 iekļautība; 3) visaptverošs instruments, kas sniegtu
 materiālu pabalstu — pārtiku, preces bezpajumtniekiem, preces
 materiāli nenodrošinātiem bērniem apvienojumā ar
 papildpasākumiem, kuru mērķis būtu reintegrēt
 sabiedrībā vistrūcīgākās personas.
 0) varianta ietekme ir atkarīga no
 tā, kā tiek pārdalīti pieejamie līdzekļi.
 Taču laikā, kad pieaug nabadzība, tas noteikti tiktu uztverts
 par apliecinājumu solidaritātes iznīkšanai Eiropā.
 Salīdzinājumā ar pirmo variantu, otrais variants un vēl jo
 vairāk trešais ir saistīts ar pārtikas palīdzības
 samazinājumu, jo daži resursi tiktu pārdalīti citiem
 rīcības veidiem. Tomēr papildpasākumiem būtu
 jānodrošina arī lielāka sasniegto rezultātu ilgtspēja.
 Priekšroka tiek dota trešajam variantam, jo ar to atbalstītās
 darbības iespējams vislabāk pielāgot vietējām
 vajadzībām.
 3. PRIEKŠLIKUMA JURIDISKIE ASPEKTI
 ES rīcība ir pamatota ar LESD 174. pantu,
 kas paredz “lai veicinātu tās vispārēju harmonisku
 attīstību, Savienība izstrādā un veic darbības,
 kas stiprina tās ekonomisko, sociālo un teritoriālo
 kohēziju”, un ar LESD 175. pantu, kur precizēta ES
 struktūrfondu loma šā mērķa sasniegšanā un tas,
 kā pieņemt lēmumu par rīcību, kas nav
 struktūrfondu kompetencē.
 Ņemot vērā nabadzības un
 sociālās atstumtības apmēru Savienībā un to, cik
 nepieņemami dažādas dalībvalstīs ir situācijas, kuras
 vēl vairāk ir saasinājusi ekonomikas un fiskālā
 krīze, kas krasi pasliktinājusi sociālo kohēziju un
 mazinājusi iespējas sasniegt stratēģijas “Eiropa 2020”
 mērķi attiecībā uz cīņu pret nabadzību un
 sociālo atstumtību, nepieciešama rīcība ES
 līmenī.
 Eiropas finansiālais atbalsts veicina
 rīcību valstu līmenī, palīdz koordinēt centienus
 un izstrādāt un ieviest instrumentus, kas veicina sociālo
 iekļautību. Tas ļauj Savienībai būt par paraugu
 citiem.
 4. IETEKME UZ BUDŽETU
 Komisijas daudzgadu finanšu shēmas
 priekšlikumā kohēzijas politikai laika posmam no 2014. līdz
 2020. gadam paredzēta summa EUR 2,5 miljardi.
 Saskaņā ar Regulas ES Nr. ... (CPR)
 84. panta 3. punktu atbalsts dalībvalstij no Fonda tiek
 uzskatīts par Eiropas Sociālajam fondam piešķirtu daļu no
 struktūrfondiem.
 Ierosinātais budžets 2014.–2020. gadam || EUR miljardi
 Kohēzijas politika (struktūrfondi) No tiem Eiropas Vistrūcīgāko personu atbalstīšanas fonds || 339 2.5
 *Visi skaitļi — 2011. gada
 nemainīgajās cenās
 5. Regulas saturs
 5.1. Mērķi un
 darbības joma
 Eiropas Vistrūcīgāko personu
 atbalstīšanas fonda (Fonds) vispārīgais mērķis ir
 veicināt sociālo kohēziju Savienībā, sekmējot to,
 lai tiktu sasniegts stratēģijas “Eiropa 2020” mērķis
 par vismaz 20 miljoniem samazināt to cilvēku skaitu, kurus
 apdraud nabadzības un sociālās atstumtības risks.
 Tas īstenojams, realizējot
 konkrētu mērķi atbalstīt valstu shēmas, kas ar
 partnerorganizāciju starpniecību sniedz nefinansiālu
 palīdzību vistrūcīgākajām personām.
 Fonda darbības jomā ietilpst tikai
 nenodrošinātības ar pārtiku, bērnu bezpajumtniecības
 un materiālās nenodrošinātības risināšana. Katra
 dalībvalsts var izvēlēties, ka risinās vienu vai
 vairākas šīs nenodrošinātības formas. Tā var arī atbalstīt
 papildpasākumus, kas papildina materiālo atbalstu, sekmēt
 vistrūcīgāko personu reintergāciju sabiedrībā.
 5.2. Iedzīvotāji, kam ir
 tiesības saņemt palīdzību, un mērķauditorija
 Tiesības saņemt materiālu
 palīdzību ir Savienības vistrūcīgākajām
 personām. Noteikt kritērijus, pēc kuriem noteiks
 vistrūcīgākās personas, kas saņems
 palīdzību, būs dalībvalstu vai partnerorganizāciju
 atbildība, jo tās, ņemot vērā vietējās
 vajadzības, spēj vislabāk noteikt palīdzības
 mērķauditoriju.
 Nosakot, kāda veida preces tiks
 izdalītas, proti, pārtikas vai pirmās nepieciešamības
 preces bezpajumtniekiem vai bērniem personīgai lietošanai,
 regulā ir izstrādāts arī netiešs mērķa
 auditorijas noteikšanas mehānisms.
 5.3. Partnerorganizācijas
 Partnerorganizācijas ir vienas no tiem,
 kas vistrūcīgākajām personām tieši vai netieši
 piegādā pārtiku vai preces. Lai Fonds veicinātu stabilu
 nabadzības mazināšanu un sociālās kohēzijas
 uzlabošanu, partnerorganizācijām, kuras tieši piegādā
 pārtiku vai preces, būs jāveic pasākumi, kuri papildinās
 materiālās palīdzības sniegšanu un kuru mērķis
 būs vistrūcīgāko personu integrācija
 sabiedrībā. Fonds pats var atbalstīt šādus
 papildpasākumus.
 Valsts iestādes var vai nu
 iegādāties pārtiku vai preces, vai darīt tās pieejamas
 partnerorganizācijām, vai nodrošināt partnerorganizācijai
 finansējumu pārtikas vai preču iegādei. Ja pārtiku vai
 preces iegādājas partnerorganizācija, tā var izdalīt
 vai uzticēt izdalīšanu citām partnerorganizācijām.
 5.4. Īstenošanas noteikumi
 Fonds tiks izmantots atbilstīgi kohēzijas
 politikas modelim, t. i., tā pārvaldība būs
 dalīta, katrai dalībvalstij 2014.–2020. gadā īstenojot
 vienu septiņu gadu darbības programmu.
 Regulā saglabāta pieeja
 struktūrfondiem īstenošanas režīma ziņā, tā
 atļauj dalībvalstīm pēc vēlēšanās izmantot
 Eiropas Sociālajam fondam izveidotās struktūras,
 norīkotās iestādes un procedūras, lai līdz minimumam
 samazinātu administratīvo slogu, kas saistīts ar pāreju no
 pašreizējās vistrūcīgākajām personām
 paredzētās pārtikas izdalīšanas shēmas uz jaunu
 Eiropas Vistrūcīgāko personu atbalstīšanas fondu.
 Tomēr, lai proporcionāli pielāgotos Fonda mērķu
 specifikai un mērķauditorijai, tika racionalizēti un
 vienkāršoti noteikumi par plānošanu, uzraudzību,
 izvērtēšanu, informāciju un saziņu.
 Attiecināmības noteikumu mērķis
 ir arī ņemt vērā Fonda raksturu un dažādos
 dalībniekus, kas būs iesaistīti īstenošanas pasākumos.
 Konkrēti, regula paredz vienkāršotas izmaksu metodes
 attiecībā uz lielāko daļu izdevumu kategoriju un paver
 iespējas citās kategorijās.
 Tāpat finanšu pārvaldības un
 kontroles sistēma izriet no struktūrfondu loģikas. Daži
 noteikumi tika pielāgoti un vienkāršoti, lai tie pilnībā
 atbilstu to darbību veidiem, kuras atbalstīs Fonds, jo īpaši
 noteikumi par avansa maksājumiem, Komisijai adresēto maksājuma
 pieteikumu saturu, kā arī proporcionālu kontroli.
 Partnerorganizāciju spējas veikt
 nepieciešamos avansa maksājumus ir ierobežotas. Arī
 dalībvalstīm varētu būt grūtības mobilizēt
 resursus, lai darbību nodrošināšanai veiktu avansa maksājumus.
 Turklāt dalībvalstīs, kam ir ļoti lieli fiskālie
 ierobežojumi, varētu būt visvairāk materiāli
 nenodrošinātu cilvēku. Lai labotu šo situāciju, kas varētu
 apdraudēt Fonda mērķa sasniegšanu, avansa maksājumu
 apmērs noteikts 11 % apmērā no kopējā
 piešķīruma dalībvalstij. Tādējādi varēs segt
 līdz 90 % no izmaksām, kas saistītas ar pirmā gada
 palīdzības kampaņu, neskaitot tehnisko palīdzību,
 transportu, administratīvās izmaksas un papildpasākumus.
 2012/0295 (COD)
 Priekšlikums
 EIROPAS PARLAMENTA UN PADOMES REGULA
 par Eiropas Vistrūcīgāko
 personu atbalstīšanas fondu
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši 175. panta 3. punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu[1],
 ņemot vērā Reģionu
 komitejas atzinumu[2],
 rīkojoties saskaņā ar parasto
 likumdošanas procedūru,
 tā kā:
 (1) Atbilstīgi 2010. gada
 17. jūnija Eiropadomes secinājumiem, ar ko pieņēma
 Savienības gudras, ilgtspējīgas un iekļaujošas izaugsmes
 stratēģiju, Savienība un dalībvalstis ir izvirzījušas
 mērķi līdz 2020. gadam vismaz par 20 miljoniem
 samazināt to cilvēku skaitu, kurus apdraud nabadzības un
 sociālās atstumtības risks.
 (2) To personu skaits, kuri cieš
 no materiālās nenodrošinātības vai pat dziļas
 materiālās nenodrošinātības, Savienībā pieaug, un
 šie cilvēki bieži nespēj gūt labumu no pasākumiem, kas
 paredzēti iesaistīšanai darba tirgū un noteikti Regulā (ES)
 Nr. [... CPR] un jo īpaši Regulā (ES) Nr. [... ESF].
 (3) Līguma 174. pantā
 paredzēts — lai veicinātu tās vispārēju
 harmonisku attīstību, Savienība izstrādā un veic
 darbības, kas stiprina tās ekonomisko, sociālo un
 teritoriālo kohēziju.
 (4) Eiropas
 Vistrūcīgāko personu atbalstīšanas fondam (turpmāk
 “Fonds”) būtu jāstiprina sociālā kohēzija, veicinot
 nabadzības mazināšanu Savienībā ar atbalstu valsts
 shēmām, kas sniedz nefinansiālu palīdzību vistrūcīgākajām
 personām, lai mazinātu nenodrošinātību ar pārtiku,
 bērnu bezpajumtniecību un materiālo nenodrošinātību.
 (5) Saskaņā ar
 Līguma 317. pantu dalītas pārvaldības kontekstā
 būtu jāparedz nosacījumi, kas ļautu Komisijai īstenot
 atbildību par Savienības vispārējā budžeta
 īstenošanu, un būtu jāprecizē atbildība
 attiecībā uz dalībvalstu sadarbību. Šiem nosacījumiem
 būtu jānodrošina, lai Komisija varētu pārliecināties,
 ka dalībvalstis Fondu izmanto likumīgi, pareizi un saskaņā
 ar pareizas finanšu pārvaldības principu tādā
 nozīmē, kas lietota Padomes Regulā Nr. [...] par Finanšu regulu, ko
 piemēro Eiropas Kopienu vispārējam budžetam (turpmāk
 “Finanšu regula”)[3].
 (6) Šie noteikumi nodrošina, ka
 atbalstītās darbības atbilst piemērojamiem
 Savienības un valsts tiesību aktiem jo īpaši attiecībā
 uz to preču drošumu, kas tiek izdalītas vistrūcīgākajām
 personām.
 (7) Lai izveidotu atbilstošu
 finanšu shēmu, Komisijai, izmantojot objektīvu un caurredzamu metodi,
 kas ņem vērā atšķirības starp nabadzību un
 materiālo nenodrošinātību, ar īstenošanas aktiem būtu
 jānosaka kopējo resursu sadalījums pa gadiem un
 dalībvalstīm.
 (8) Katras dalībvalsts
 darbības programmā būtu jānorāda un jāpamato
 risināmās materiālās nenodrošinātības formas un
 jāapraksta tās vistrūcīgākajām personām paredzētās
 palīdzības mērķi un īpatnības, ko nodrošinās
 valsts shēmas. Tajā būtu jāietver arī elementi, kas
 vajadzīgi, lai nodrošinātu efektīvu un lietderīgu
 darbības programmas īstenošanu.
 (9) Lai Fonds būtu
 maksimāli efektīvs jo īpaši saistībā ar
 konkrētajiem apstākļiem valstī, ir lietderīgi noteikt
 procedūru, kā izdarāmi iespējamie grozījumi.
 (10) Pieredzes un labas prakses
 apmaiņai ir ievērojama pievienotā vērtība, un
 Komisijai būtu jāveicina to izplatīšana.
 (11) Lai uzraudzītu
 darbības programmas īstenošanas gaitu, dalībvalstīm
 būtu jāizstrādā un jāiesniedz Komisijai gada un
 nobeiguma īstenošanas ziņojumi, tādējādi nodrošinot
 svarīgākās un jaunākās informācijas
 pieejamību. Šo pašu iemeslu dēļ Komisijai un katrai
 dalībvalstij ik gadu būtu jātiekas divpusējā
 pārskatīšanā, ja vien tās nevienojas citādi.
 (12) Lai uzlabotu katras
 darbības programmas kvalitāti un plānojumu un
 novērtētu Fonda efektivitāti un lietderību, jāveic ex
 ante un ex post izvērtēšana. Šī izvērtēšana
 būtu jāpapildina ar apsekojumiem par
 vistrūcīgākajām personām, kas saņēmušas
 atbalstu no darbības programmas, un vajadzības gadījumā ar
 izvērtēšanu plānošanas periodā. Saistībā ar to
 būtu jānosaka dalībvalstu un Komisijas atbildība.
 (13) Pilsoņiem ir
 tiesības zināt, kā un kādam mērķim tiek
 ieguldīti Savienības finanšu līdzekļi. Lai nodrošinātu
 plašu informācijas izplatīšanu par Fonda panākumiem un lai
 nodrošinātu finansēšanas darbību pieejamību un
 caurredzamību, būtu jāizveido sīki izstrādāti
 noteikumi par informāciju un saziņu, jo īpaši attiecībā
 uz dalībvalstu un saņēmējinstitūciju atbildību.
 (14) Ir piemērojami
 Savienības tiesību akti par fizisku personu aizsardzību
 attiecībā uz personas datu apstrādi un šādu datu brīvu
 apriti, konkrēti, Parlamenta un Padomes 1995. gada 24. oktobra
 Direktīva 95/46/EK par personu aizsardzību attiecībā
 uz personas datu apstrādi un šādu datu brīvu apriti[4].
 (15) Lai Savienības resursiem
 nodrošinātu daudzkāršotāja efektu, nepieciešams noteikt
 maksimālo līdzfinansējuma apmēru, ko no Fonda piešķir
 darbības programmām, un vienlaikus būtu jāuzlabo to dalībvalstu
 situācija, kuras uz laiku saskārušās ar budžeta
 grūtībām.
 (16) Visā Savienībā
 attiecībā uz Fondu būtu jāpiemēro vienveidīgi un
 taisnīgi noteikumi par attiecināmības periodu,
 darbībām un izdevumiem. Attiecināmības nosacījumos
 būtu jāatspoguļo Fonda mērķu īpašais raksturs un
 mērķauditorija, proti, būtu vajadzīgi pienācīgi
 darbību attiecināmības nosacījumi, kā arī
 atbalsta formas un atmaksāšanas nosacījumi.
 (17) Eiropas Parlamenta un Padomes
 regula [priekšlikums], ar ko izveido lauksaimniecības produktu
 tirgu kopīgo organizāciju (vienotā KTO regula)[5], paredz, ka produktus, kas
 iepirkti publiskā sektora intervencē, var realizēt, darot tos
 pieejamus vistrūcīgākajām personām adresētai
 pārtikas izdalīšanas shēmai, ja vien attiecīgā shēma
 to paredz. Ņemot vērā, ka atkarībā no
 apstākļiem pārtikas ieguve no šādu krājumu
 izmantošanas, apstrādes vai pārdošanas varētu būt
 ekonomiski vislabākais variants, šajā regulā ir lietderīgi
 paredzēt tādu iespējamību. Summas, ko iegūst darījumos,
 kas skar šādus krājumus, būtu jāizmanto
 vistrūcīgāko personu interesēs, un tās nebūtu
 jāizmanto, lai mazinātu dalībvalstu pienākumu
 līdzfinansēt programmu. Lai intervences krājumu un no tiem
 gūto ienākumu izmantošana būtu iespējami efektīva,
 Komisijai saskaņā ar Regulas (ES) Nr. [KTO] 19. panta
 e) punktu būtu jāpieņem īstenošanas akti, ar ko
 iedibina procedūru, kā izmantot, apstrādāt vai pārdot
 produktus no intervences krājumiem vistrūcīgāko personu
 programmas vajadzībām.
 (18) Nepieciešams precizēt
 rīcības veidus, ko kā tehnisku palīdzību, ko atbalsta
 Fonds, var veikt pēc Komisijas un pēc dalībvalstu
 iniciatīvas.
 (19) Saskaņā ar
 dalītas pārvaldības principu dalībvalstīm ar savu
 pārvaldības un kontroles sistēmu būtu jāuzņemas
 galvenā atbildība par savas darbības programmas īstenošanu
 un kontroli.
 (20) Lai Fonds tiktu izmantots likumīgi
 un pareizi, dalībvalstīm būtu
 jāpieņem atbilstīgi pasākumi, kas garantētu to
 pārvaldības un kontroles sistēmu pareizu izveidi un
 darbību. Tādēļ būtu jānosaka dalībvalstu
 pienākumi attiecībā uz to darbības programmas
 pārvaldības un kontroles sistēmām un Savienības
 tiesību aktu pārkāpumu prevenciju, atklāšanu un labošanu.
 (21) Dalībvalstīm
 attiecībā uz savu darbības programmu jānorīko
 vadošā iestāde, sertifikācijas iestāde un funkcionāli
 neatkarīga revīzijas iestāde. Lai nodrošinātu
 dalībvalstīm elastību kontroles sistēmu izveidē, ir
 lietderīgi paredzēt iespēju vadošajai iestādei veikt
 sertifikācijas iestādes uzdevumus. Būtu jāļauj
 dalībvalstīm arī norīkot starpniekinstitūcijas
 konkrētu vadošās iestādes vai sertifikācijas iestādes
 uzdevumu veikšanai. Tādā gadījumā dalībvalstij
 būtu precīzi jānosaka šādas starpniekinstitūcijas
 atbildība un uzdevumi.
 (22) Vadošajai iestādei ir
 lielāka atbildība par Fonda efektīvu un lietderīgu
 īstenošanu, un tādējādi tā veic vairākus
 uzdevumus, kas saistīti ar programmas pārvaldību un
 uzraudzību, finanšu pārvaldību un kontroli, kā arī
 projektu atlasi. Būtu jānosaka tās atbildība un uzdevumi.
 (23) Sertifikācijas
 iestādei būtu jāsagatavo un jāiesniedz Komisijai
 maksājumu pieteikumi. Tai būtu jāsagatavo gada pārskats,
 kur apliecina gada pārskata pilnīgumu, precizitāti un
 ticamību, un to, ka pārskatā norādītie izdevumi
 atbilst piemērojamajiem Savienības un valstu noteikumiem. Būtu
 jānosaka tās atbildība un uzdevumi.
 (24) Revīzijas iestādei
 būtu jānodrošina, lai notiktu pārvaldības un kontroles
 sistēmu revīzija, pamatojoties uz atbilstoši atlasītām
 darbībām un uz gada pārskatu. Būtu jānosaka tās
 atbildība un uzdevumi.
 (25) Neskarot Komisijas pilnvaras
 attiecībā uz finanšu kontroli, ar šo regulu būtu
 jānodrošina dalībvalstu un Komisijas sadarbība un
 jāiedibina kritēriji, kas ļauj Komisijai saistībā ar
 tās valsts sistēmu kontroles stratēģiju noteikt valsts
 revīzijas institūciju nodrošinātās ticamības līmeni.
 (26) Būtu jānosaka
 Komisijas pilnvaras un pienākumi pārbaudīt, vai
 pārvaldības un kontroles sistēmas darbojas efektīvi, un
 pieprasīt dalībvalsts rīcību. Turklāt, lai
 izdarītu secinājumus par Fonda darbības rezultātiem,
 būtu jāpilnvaro Komisija veikt revīziju par jautājumiem,
 kas saistīti ar pareizu finanšu pārvaldību.
 (27) Katru gadu būtu
 jāizpilda Savienības budžeta saistības. Lai nodrošinātu
 efektīvu programmas pārvaldību, būtu jāparedz
 kopīgi noteikumi par starpposma maksājumu pieprasījumiem, un
 gada un galīgā atlikuma maksājumiem.
 (28) Lai nodrošinātu Komisijai
 pietiekamu ticamību, attiecībā uz starpposma maksājuma
 pieteikumu būtu jāatmaksā 90 % attiecināmo izdevumu,
 uz kuriem attiecas maksājuma pieteikums.
 (29) Darbības programmas
 sākumā avansa maksājumiem būtu jānodrošina, lai
 dalībvalstij būtu līdzekļi, ar ko atbalstīt
 saņēmējinstitūcijas darbību īstenošanā no
 darbības programmas pieņemšanas brīža. Avansa maksājumi
 būtu jāizmanto tikai minētajam nolūkam, un
 saņēmējinstitūcijām pēc tam, kad tās
 atlasītas, būtu jāsaņem pietiekams finansējums
 darbības sākšanai.
 (30) Lai aizsargātu Savienības
 finansiālās intereses, būtu vajadzīgi laikā ierobežoti
 pasākumi, kas ļautu kredītrīkotājam pārtraukt
 maksājumus, ja pierādījumi liecinātu, ka
 pārvaldības un kontroles sistēmas darbībā ir
 ievērojami trūkumi, ka ir ar maksājuma pieteikumu saistīti
 pārkāpumi vai netiek iesniegti dokumenti, kas vajadzīgi
 pārskata pārbaudei un akceptēšanai.
 (31) Lai aizsargātu
 Savienības finansiālās intereses un nodrošinātu
 līdzekļus programmas efektīvai īstenošanai, būtu
 vajadzīgi pasākumi, kas ļautu Komisijai apturēt
 maksājumus.
 (32) Lai nodrošinātu, ka
 izdevumi, ko līdzfinansē no Savienības budžeta, ikvienā
 konkrētajā finanšu gadā, tiek izmantoti saskaņā ar
 piemērojamajiem noteikumiem, būtu jāizveido atbilstošs satvars
 pārskatu gada pārbaudei un akceptēšanai. Šajā satvarā
 norīkotajām institūcijām par darbības programmu
 būtu jāiesniedz Komisijai pārvaldības deklarācija, kam
 pievienots apliecināts gada pārskats, revīzijas nobeiguma
 ziņojumu gada kopsavilkums, veikto kontroļu gada kopsavilkums un
 neatkarīgas revīzijas atzinums un kontroles ziņojums.
 (33) Nepieciešams noteikt sīki
 izstrādātu procedūru, kā notiek Fondam
 piemērojamā pārskatu gada pārbaude un akceptēšana, lai
 nodrošinātu tai skaidru pamatu un juridisko noteiktību. Svarīgi
 paredzēt, lai dalībvalsts ierobežotā mērā savā
 gada pārskatā varētu noteikt nodrošinājumu summai, uz kuru
 revīzijas iestāde attiecina notiekošo procedūru.
 (34) Lai aizsargātu
 Savienības budžetu un dalībvalstīm nodrošinātu juridisko
 noteiktību, ir lietderīgi noteikt īpašu režīmu un
 procedūras finanšu korekcijām, ko izdara dalībvalstis un
 Komisija, un jo īpaši noteikt apstākļus, kādos
 piemērojamo Savienības vai valsts tiesību aktu
 pārkāpumu dēļ var būt nepieciešama finanšu korekcija.
 (35) Darbību revīzijas
 biežumam vajadzētu būt samērīgam ar Savienības
 atbalsta apjomu no Fonda. Konkrēti, veikto revīziju skaits būtu
 jāsamazina, ja kopējie attiecināmie izdevumi vienai
 darbībai nepārsniedz EUR 100 000. Tomēr, ja ir
 pierādījumi par pārkāpumu vai krāpšanu, būtu
 vajadzīga iespēja veikt revīziju jebkurā laikā,
 arī revīzijas parauga ietvaros. In order that the level of auditing
 by the Commission is proportionate to the risk, the Commission should be able
 to reduce its audit work in relation to operational programmes where there are no
 significant deficiencies or where the audit authority can be relied on. In
 addition, the scope of audits should take fully into account the objective and
 the features of the target populations of the Fund.
 (36) Lai nodrošinātu finanšu
 disciplīnu, ir lietderīgi noteikt režīmu jebkuras budžeta
 saistību daļas atcelšanai darbības programmā, jo īpaši
 tad, ja no saistību atcelšanas var izslēgt kādu summu, proti
 tad, ja apstākļi, kas nav atkarīgi no attiecīgās
 personas, kas nav parasti vai paredzami un kā sekas nav iespējams
 novērst, neskatoties uz rūpību, izraisa īstenošanas
 kavējumus.
 (37) Lai papildinātu un
 grozītu konkrētus nebūtiskus šīs regulas elementus,
 pilnvaras pieņemt tiesību aktus saskaņā ar Līguma 290. pantu
 būtu jādeleģē Komisijai attiecībā uz
 dalībvalstu atbildību par procedūru pārkāpumu
 paziņošanai un nepareizi samaksāto summu atgūšanai,
 procedūru informācijas apmaiņai par darbībām,
 režīmu pienācīgai revīzijas liecību gūšanai,
 valstu revīzijas nosacījumiem, kritērijiem vadošo iestāžu
 un sertifikācijas iestāžu norīkošanai, vispārpieņemtu
 datu nesēju identifikāciju un kritērijiem piemērojamās
 finanšu korekcijas apmēra noteikšanai. Ir īpaši būtiski, lai
 Komisija, veicot priekšdarbus, attiecīgi apspriestos, arī ekspertu
 līmenī.
 (38) Komisijai, sagatavojot un
 izstrādājot deleģētos aktus, būtu jānodrošina,
 lai attiecīgos dokumentus vienlaikus, noteiktajā laikā
 pienācīgi nosūtītu Eiropas Parlamentam un Padomei.
 (39) Būtu jāpilnvaro
 Komisija ar īstenošanas aktiem pieņemt lēmumus, kas nosaka
 kopējo resursu sadalījumu pa gadiem un dalībvalstīm,
 lēmumus par gada finanšu piešķīrumiem katrai dalībvalstij,
 lēmumus par darbības programmu pieņemšanu, lēmumus par
 maksājumu apturēšanu, lēmumus par finanšu korekciju un attiecībā
 uz saistību atcelšanu — lēmumu grozīt lēmumus par
 programmu pieņemšanu.
 (40) Lai nodrošinātu
 vienveidīgus šīs regulas īstenošanas nosacījumus,
 īstenošanas pilnvaras attiecībā uz gada un nobeiguma
 īstenošanas ziņojuma šablonu, kopīgo rādītāju
 saraksta šablonu, galīgo saņēmēju strukturēta
 apsekojuma šablonu, pārvaldības deklarācijas šablonu,
 revīzijas stratēģijas, atzinuma un gada kontroles ziņojumu
 paraugiem, paraugu ņemšanas metodiku, revīzijā savākto datu
 izmantošanas noteikumiem un maksājumu pieteikumu šabloniem, būtu
 jāizmanto saskaņā ar Eiropas Parlamenta un Padomes 2011. gada 16.
 februāra Regulu (ES) Nr. 182/2011, ar ko nosaka normas un
 vispārīgus principus par dalībvalstu kontroles mehānismiem,
 kuri attiecas uz Komisijas īstenošanas pilnvaru izmantošanu[6]
 (41) Šī regula ievēro
 pamattiesības un ņem vērā principus, kas jo īpaši
 atzīti Eiropas Savienības Pamattiesību hartā, tostarp
 respektēt cilvēka cieņu un privātās un ģimenes
 dzīves neaizskaramību, tiesības uz personas datu
 aizsardzību, bērnu un vecu cilvēku tiesības, vīriešu
 un sieviešu līdztiesību, kā arī uz diskriminācijas
 aizliegumu. Šī regula jāpiemēro saskaņā ar
 minētajām tiesībām un principiem.
 (42) Šīs regulas
 mērķi, proti, uzlabot sociālo kohēziju Savienībā
 un cīnīties pret nabadzību un sociālo atstumtību, nav
 iespējams pietiekamā mērā sasniegt dalībvalstu līmenī,
 bet tos labāk var sasniegt Savienības līmenī,
 tāpēc Savienība var pieņemt pasākumus
 saskaņā ar subsidiaritātes principu, kas noteikts Līguma
 par Eiropas Savienību 5. pantā. Saskaņā ar
 minētajā pantā noteikto proporcionalitātes principu
 šajā regulā paredz vienīgi tos pasākumus, kas ir
 vajadzīgi šā mērķa sasniegšanai,
 IR PIEŅĒMUŠI ŠO REGULU.
 I SADAĻA. VISPĀRĪGI NOTEIKUMI
 1. pants
 Priekšmets
 1. Ar šo regulu izveido Eiropas
 Vistrūcīgāko personu atbalstīšanas fondu (turpmāk
 “Fonds”) uz laika posmu no 2014. gada 1. janvāra līdz 2020. gada
 31. decembrim un nosaka Fonda mērķus, tā darbības
 jomu, pieejamos finanšu līdzekļus un to piešķiršanas
 kritērijus, un noteikumus, kas vajadzīgi, lai nodrošinātu Fonda
 efektivitāti.
 2. pants
 Definīcijas
 Piemēro šādas definīcijas:
 (1)
 “vistrūcīgākās personas” ir
 fiziskas personas — indivīdi, ģimenes, mājsaimniecības
 vai grupas, kurās ietilpst šādi cilvēki —, kuru
 nepieciešamība pēc palīdzības noteikta pēc
 objektīviem kritērijiem, ko pieņēmušas valsts
 kompetentās iestādes vai ko noteikušas partnerorganizācijas un
 apstiprinājušas minētās kompetentās iestādes;
 (2)
 “partnerorganizācijas” ir publikā sektora
 institūcijas vai bezpeļņas organizācijas, kas tieši vai ar
 citu partnerorganizāciju starpniecību piegādā pārtiku
 vai preces vistrūcīgākajām personām un kā
 darbības izvēlējusies vadošā iestāde saskaņā
 ar 29. panta 3. punkta b) apakšpunktu;
 (3)
 “valsts shēma” ir shēma, kam vismaz
 daļēji ir tādi paši mērķi kā Fondam un ko valsts,
 reģiona un vietējā līmenī īsteno publiskā
 sektora institūcijas vai bezpeļņas organizācijas;
 (4)
 “darbība” ir projekts, līgums vai
 pasākums, ko atlasījusi attiecīgās darbības programmas
 vadošā iestāde vai kas atlasīta tās atbildībā un
 kas veicina attiecīgās darbības programmas mērķu
 sasniegšanu;
 (5)
 “pabeigta darbība” ir darbība, kura ir
 fiziski pabeigta vai pilnībā īstenota un par kuru
 saņēmējinstitūcijas veikušas visus saistītos
 maksājumus un saņēmējinstitūcijām ir
 izmaksāts attiecīgais darbības programmu ieguldījums;
 (6)
 “saņēmējinstitūcija” ir
 publiska vai privāta institūcija, kas atbild par darbību
 sākšanu vai sākšanu un īstenošanu;
 (7)
 “galīgais saņēmējs” ir
 vistrūcīgākā persona, kas saņem pārtiku vai
 preces un/vai izmanto papildpasākumus;
 (8)
 “publiskā sektora atbalsts” ir finansiāls
 atbalsts, ko darbībai piešķir no valsts, reģionālas vai
 vietējas iestādes budžeta, no Savienības budžeta, kas
 saistīts ar Fondu, no publisko tiesību subjektu budžeta vai
 publiskā sektora iestāžu apvienību budžeta, vai kādas citas
 tādas institūcijas budžeta, kura ir publisko tiesību subjekts
 Eiropas Parlaments un Padomes Direktīvas 2004/18/EK 1. panta 9. punkta
 nozīmē;
 (9)
 “starpniekinstitūcija” ir publiskā vai
 privātā sektora institūcija, kas darbojas vadošās
 iestādes vai sertifikācijas iestādes atbildībā vai kas
 šo iestāžu vārdā veic pienākumus saistībā ar
 saņēmējinstitūciju īstenošanas darbībām;
 (10)
 “pārskata gads” ir laika posms no 1. jūlija
 līdz 30. jūnijam, izņemot pirmo pārskata gadu, kas ir
 laika posms no izdevumu attiecināmības sākuma dienas līdz 2015. gada
 30. jūnijam, un pēdējais pārskata gads ir no 2022. gada
 1. jūlija līdz 2023. gada 30. jūnijam;
 (11)
 “finanšu gads” ir laika posms no 1. janvāra
 līdz 31. decembrim.
 3. pants
 Mērķi
 Fonds veicina sociālo kohēziju
 Savienībā, palīdzot saskaņā ar stratēģiju
 “Eiropa 2020” sasniegt mērķi samazināt nabadzību vismaz
 par 20 miljoniem cilvēku, kurus apdraud nabadzības un
 sociālās atstumtības risks. Sniedzot nefinansiālu
 palīdzību vistrūcīgākajām personām, Fonds
 palīdz sasniegt konkrēto mērķi Savienībā
 mazināt nabadzības ļaunākās formas. To, cik lielā
 mērā mērķis sasniegts, mērī ar to cilvēku
 skaitu, kas saņem palīdzību no Fonda.
 4. pants
 Atbalsta
 darbības joma
 1. Fonds atbalsta valsts
 shēmas, kurās ar dalībvalstu atlasītu
 partnerorganizāciju starpniecību vistrūcīgākajam
 personām tiek izdalīti pārtikas produkti un pirmās
 nepieciešamības preces, kas domāti personīgai lietošanai
 bezpajumtniekiem vai bērniem.
 2. Fonds var atbalstīt
 papildpasākumus, kas papildina pārtikas un preču piegādi,
 veicinot vistrūcīgāko personu sociālo iekļautību.
 3. Vistrūcīgākajam
 personām paredzētas nefinansiālas palīdzības jomā
 Fonds veicina savstarpēju mācīšanos, sabiedriskus sakarus un
 labas prakses izplatīšanu.
 5. pants
 Principi
 (1)
 Savienības budžeta daļu, kas
 atvēlēta Fondam, īsteno ar dalītu pārvaldību
 dalībvalstu un Komisijas starpā saskaņā ar Finanšu regulas
 55. panta 1. punkta b) apakšpunktu, izņemot tehnisko
 palīdzību pēc Komisijas iniciatīvas, kuru īsteno ar
 tiešu pārvaldību saskaņā ar Finanšu regulas 55. panta
 1. punkta a) apakšpunktu.
 (2)
 Komisija un dalībvalstis nodrošina, lai
 atbalsts no Fonda būtu saderīgs ar Savienības politikas
 jomām un prioritātēm un papildinātu citus Savienības
 instrumentus.
 (3)
 Atbalstu no Fonda īsteno, cieši sadarbojoties
 Komisijai un dalībvalstīm.
 (4)
 Par to darbības programmu īstenošanu un
 to uzdevumu veikšanu, uz kuriem attiecas šī regula, ievērojot
 dalībvalsts institucionālo, tiesisko un finanšu sistēmu un
 atbilstīgi šai regulai, atbild dalībvalstis un to attiecīgi
 norīkotās institūcijas.
 (5)
 Fonda īstenošanas un izmantošanas
 kārtībā, jo īpaši attiecībā uz finanšu un
 administratīvajiem resursiem, kas nepieciešami saistībā ar
 ziņošanu, izvērtēšanu, pārvaldību un kontroli,
 ņem vērā proporcionalitātes principu un piešķirtā
 atbalsta apmēru.
 (6)
 Atbilstoši savai atbildībai Komisija un
 dalībvalstis nodrošina koordināciju ar Eiropas Sociālo fondu un
 citām Savienības politikas jomām un instrumentiem.
 (7)
 Komisija, dalībvalstis un
 saņēmējinstitūcijas piemēro pareizas finanšu
 pārvaldības principu saskaņā ar Finanšu regulas
 26. pantu.
 (8)
 Komisija un dalībvalstis nodrošina Fonda
 efektivitāti, jo īpaši veicot uzraudzību, ziņošanu un
 izvērtēšanu.
 (9)
 Komisija un dalībvalstis veic savus
 attiecīgos uzdevumus, kas saistīti ar Fondu, tiecoties mazināt
 administratīvo slogu saņēmējinstitūcijām.
 (10)
 Komisija un dalībvalstis nodrošina, lai tiktu
 veicināta vīriešu un sieviešu līdztiesība un dzimumu
 perspektīvas integrēšana dažādos Fonda īstenošanas posmos.
 Komisija un dalībvalstis attiecīgi rīkojas, lai nepieļautu,
 ka iegūstot piekļuvi Fondam, tiek pieļauta diskriminācija
 dzimuma, rases vai etniskās izcelsmes, reliģijas vai
 pārliecības, invaliditātes, vecuma vai seksuālās
 orientācijas dēļ.
 (11)
 Fonda finansētās darbības atbilst
 piemērojamajiem Savienības un valstu tiesību aktiem. Proti,
 Fondu var izmantot vienīgi tam, lai atbalstītu tādas
 pārtikas vai preču izdalīšanu, kuras atbilst Savienības
 tiesību aktiem par patēriņa produktu drošumu.
 (12)
 Dalībvalstis un
 saņēmējinstitūcijas izvēlas pārtikas produktus un
 preces pēc objektīviem kritērijiem. Pārtikas produktu un
 attiecīgā gadījumā preču atlases kritērijos ņem
 vērā arī klimata un vides aspektus, tiecoties mazināt
 pārtikas atkritumu daudzumu.
 II SADAĻA. RESURSI UN PLĀNOŠANA
 6. pants
 Kopējie
 resursi
 1. Kopējie resursi, kas
 laika posmam no 2014. līdz 2020. gadam pieejami budžeta
 saistībām no Fonda, ir EUR 2 500 000 000 2011. gada
 cenās, sadalīti pa gadiem atbilstīgi II pielikumā
 norādītajam.
 2. Plānošanas
 vajadzībām un vēlākai iekļaušanai Savienības
 vispārējā budžetā, resursu summu indeksē par 2 %
 gadā.
 3. Neskarot šā panta 4. punktu,
 Komisija ar īstenošanas aktiem pieņem lēmumu, kurā
 saskaņā ar Regulas (ES) Nr. ... (CPR) 84. panta 5. punktu
 nosaka kopējo resursu sadalījumu pa gadiem un dalībvalstīm,
 ņemot vērā šādus Eurostat noteiktos
 rādītājus:
 (a)
 to iedzīvotāju skaits, kuri cieš no
 dziļas materiālās nenodrošinātības;
 (b)
 to iedzīvotāju skaits, kuri dzīvo
 mājsaimniecībās ar ļoti zemu darba intensitāti.
 4. Pēc
 Komisijas iniciatīvas 0,35% no kopējiem resursiem atvēl
 tehniskajai palīdzībai.
 7. pants
 Darbības
 programma
 1. Triju mēnešu laikā
 no šīs regulas stāšanās spēkā katra dalībvalsts
 iesniedz Komisijai vienu darbības programmu, kas aptver laika posmu no 2014. gada
 1. janvāra līdz 2020. gada 31. decembrim, ietverot
 šādu informāciju:
 (a)
 ņemot vērā saskaņā ar
 14. pantu veiktās ex ante izvērtēšanas
 rezultātus, to izraudzīto risināmo materiālās nenodrošinātības
 veidu norāde un atlasīšanas pamatojums, uz kuriem attiecas
 darbības programma, un katra šā risināmā
 materiālās nenodrošinātības veida galveno
 īpatnību apraksts, un pārtikas vai preču izdalīšanas
 mērķi, un nodrošināmie papildpasākumi;
 (b)
 attiecīgās(-o) valsts shēmas(-u)
 apraksts katram materiālās nenodrošinātības veidam;
 (c)
 tā mehānisma apraksts, kas nosaka
 attiecināmības kritērijus vistrūcīgākajām
 personām, vajadzības gadījumā diferencēts pēc
 risināmā materiālās nenodrošinātības veida;
 (d)
 darbību atlases kritēriji un atlases
 mehānisma apraksts, vajadzības gadījumā diferencēti
 pēc risināma materiālās nenodrošinātības veida;
 (e)
 partnerorganizāciju atlases kritēriji,
 vajadzības gadījumā diferencēti pēc risināmā
 materiālās nenodrošinātības veida;
 (f)
 tā mehānisma apraksts, kuru izmanto, lai
 nodrošinātu papildināmību ar Eiropas Sociālo fondu;
 (g)
 darbības programmas īstenošanas noteikumu
 apraksts, kurā norādīta vadošā iestāde, pēc
 vajadzības — sertifikācijas iestāde, revīzijas
 iestāde un institūcija, kurai Komisija veic maksājumus, un
 uzraudzības procedūras apraksts;
 (h)
 to pasākumu apraksts, kas veikti, lai
 iesaistītu kompetentās reģionālās, vietējās
 un citas publiskā sektora iestādes, kā arī
 institūcijas, kas pārstāv pilsonisko sabiedrību, un
 institūcijas, kas atbild par līdztiesības un
 nediskriminācijas veicināšanu darbības programmas
 sagatavošanā;
 (i)
 tehniskās palīdzības
 plānotā izmantojuma apraksts saskaņā ar 25. panta 2. punktu,
 ieskaitot darbības, kuru uzdevums ir stiprināt
 saņēmējinstitūciju administratīvās spējas
 attiecībā uz darbības programmu īstenošanu;
 (j)
 finansēšanas plāns, kurā ir
 šādas divas tabulas:
 (i) tabula, kurā katram gadam
 norāda finanšu apropriāciju summu, kas saskaņā ar 18. pantu
 paredzēta atbalstam no Fonda, un līdzfinansējumu
 saskaņā ar 18. pantu;
 (ii) tabula, kurā visam plānošanas
 periodam norāda kopējās finanšu apropriācijas summu
 attiecībā uz atbalstu no darbības programmas katrai
 risināmajai materiālās nenodrošinātības formai, kā
 arī attiecīgos papildpasākumus.
 Partnerorganizācijas, kas minētas
 e) punktā un kas tieši piegādā pārtiku vai preces,
 pašas veic pasākumus, kuri papildina materiālās
 palīdzības sniegšanu ar mērķi panākt
 vistrūcīgāko personu sociālo iekļautību,
 neatkarīgi no tā, vai šos pasākumus atbalsta Fonds.
 2. Dalībvalstis
 vai kāda to norīkota iestāde sadarbībā ar
 kompetentajām reģionālajām, vietējām un
 citām publiska sektora iestādēm, kā arī
 pilsoniskās sabiedrības pārstāvības
 institūcijām un līdztiesības un nediskriminācijas
 veicināšanas institūcijām izstrādā darbības
 programmas.
 3. Dalībvalstis
 izstrādā darbības programmas saskaņā ar
 I pielikumā iekļauto šablonu.
 8. pants
 Darbības
 programmas pieņemšana
 1. Komisija novērtē
 darbības programmas saskaņotību ar šo regulu un tās devumu
 Fonda mērķu sasniegšanā, ņemot vērā ex ante
 novērtējumu, kas veikts saskaņā ar 14. pantu.
 2. Triju mēnešu laikā
 no darbības programmas iesniegšanas Komisija var sniegt piezīmes par
 to. Dalībvalsts iesniedz Komisijai visu vajadzīgo
 papildinformāciju un vajadzības gadījumā pārskata
 ierosināto darbības programmu.
 3. Ar nosacījumu, ka visas
 piezīmes, ko saskaņā ar 2. punktu sniegusi Komisija, ir
 pietiekami ņemtas vērā, Komisija ar īstenošanas aktiem
 apstiprina darbības programmu ne vēlāk kā sešus
 mēnešus pēc tam, kad dalībvalsts to oficiāli iesniegusi,
 bet ne agrāk kā 2014. gada 1. janvārī.
 9. pants
 Darbības
 programmas grozījumi
 1. Dalībvalsts var iesniegt
 pieprasījumu grozīt darbības programmu. Tam pievieno
 pārstrādāto darbības programmu, kā arī
 grozījumu pamatojumu.
 2. Komisija novērtē
 saskaņā ar 1. punktu iesniegto informāciju, ņemot
 vērā dalībvalsts iesniegto pamatojumu. Komisija var sniegt
 piezīmes, un dalībvalsts iesniedz Komisijai visu vajadzīgo
 papildinformāciju.
 3. Komisija ar īstenošanas
 aktiem apstiprina darbības programmas grozījumu ne vēlāk
 kā piecus mēnešus pēc tam, kad tos oficiāli iesniegusi
 dalībvalsts, ja vien pietiekami ņemtas vērā visas
 piezīmes, ko sniegusi Komisija.
 10. pants
 Platforma
 Komisija izveido Savienības
 līmeņa platformu, kuras uzdevums ir veicināt pieredzes
 apmaiņu, spēju veidošanu un sakarus, kā arī izplatīt
 attiecīgos rezultātus vistrūcīgākajām
 personām paredzētās nefinansiālās palīdzības
 jomā.
 Turklāt par to, kā tiek
 īstenots atbalsts no Fonda, vismaz reizi gadā Komisija apspriežas ar
 organizācijām, kuras pārstāv partnerorganizācijas Savienības
 līmenī.
 III SADAĻA. UZRAUDZĪBA UN
 IZVĒRTĒŠANA, INFORMĀCIJA UN SAZIŅA
 11. pants
 Īstenošanas
 ziņojumi un rādītāji
 1. No 2015. līdz 2022. gadam
 ik gadu līdz 30. jūnijam dalībvalstis iesniedz Komisijai
 gada īstenošanas ziņojumu par iepriekšējā finanšu gada
 darbības programmu.
 2. Atbilstīgi Komisijas
 pieņemtajam šablonam dalībvalstis izstrādā gada
 īstenošanas ziņojumu, tostarp kopējo ieguldījuma un
 iznākuma rādītāju sarakstu.
 3. Gada īstenošanas
 ziņojumi ir pieņemami, ja tajos ir ietverta visa vajadzīgā
 informācija, kas norādīta 2. punktā minētajā
 šablonā, tostarp kopīgie rādītāji. Ja gada
 īstenošanas ziņojums nav pieņemams, 15 darba dienu
 laikā no tā saņemšanas Komisija informē attiecīgo
 dalībvalsti. Ja Komisija nav nosūtījusi šo informāciju
 noteiktajā termiņā, ziņojumu uzskata par pieņemamu.
 4. Komisija pārbauda gada
 īstenošanas ziņojumu un divu mēnešu laikā no gada
 īstenošanas ziņojuma saņemšanas nosūta dalībvalstij
 piezīmes.
 5. Ja Komisija nenosūta
 piezīmes šajā termiņā, ziņojumi uzskatāmi par akceptētiem.
 Dalībvalsts līdz 2023. gada 30. septembrim
 iesniedz darbības programmas īstenošanas nobeiguma ziņojumu.
 Dalībvalstis saskaņā ar Komisijas
 pieņemto šablonu sagatavo īstenošanas nobeiguma ziņojumu.
 Komisija pārbauda īstenošanas nobeiguma
 ziņojumu un piecu mēnešu laikā no nobeiguma ziņojuma
 saņemšanas nosūta dalībvalstij piezīmes.
 Ja Komisija nenosūta piezīmes šajā
 termiņā, ziņojumi uzskatāmi par akceptētiem.
 6. Komisija pieņem gada
 īstenošanas ziņojuma šablonu, tostarp kopīgo
 rādītāju šablonu, un ar īstenošanas aktu pieņem
 īstenošanas nobeiguma ziņojuma šablonu. Minēto īstenošanas
 aktu pieņem saskaņā ar 60. panta 2. punktā
 minēto konsultēšanās procedūru.
 7. Komisija
 var izteikt piezīmes dalībvalstij par darbības programmas
 īstenošanu. Vadošā iestāde trīs mēnešu laikā
 informē Komisiju par veiktajiem koriģējošajiem pasākumiem.
 8. Katram gada un nobeiguma
 īstenošanas ziņojumam vadošā iestāde publisko kopsavilkumu.
 12. pants
 Divpusējās
 pārskatīšanas sanāksme
 1. Ja vien nav citāda
 vienošanās, Komisija un katra dalībvalsts no 2014. līdz 2022. gadam
 ik gadu tiekas sanāksmē, lai, ņemot vērā gada
 īstenošanas ziņojumu un attiecīgā gadījumā 11. panta
 7. punktā minētās Komisijas piezīmes,
 izvērtētu darbības programmas īstenošanas gaitu.
 2. Divpusējo
 pārskatīšanas sanāksmi vada Komisija.
 3. Dalībvalsts nodrošina,
 lai pēc sanāksmes tiktu ņemti vērā Komisijas
 norādījumi.
 13. pants
 Vispārīgi
 noteikumi par izvērtēšanu
 1. Dalībvalstis nodrošina
 resursus, kas vajadzīgi izvērtēšanai, un nodrošina, lai tiktu
 piemērotas procedūras izvērtēšanai vajadzīgo datu
 izveidei un vākšanai, ieskaitot datus, kas saistīti ar 11. pantā
 minētajiem kopīgajiem rādītājiem.
 2. Izvērtēšanu veic
 eksperti, kas ir funkcionāli neatkarīgi no iestādēm, kuras
 atbild par darbības programmas īstenošanu. Visus
 izvērtējumus dara pilnībā publiski pieejamus.
 14. pants
 Ex ante izvērtēšana
 3. Dalībvalstis veic
 darbības programmas ex ante izvērtēšanu.
 4. Ex ante
 izvērtēšanu veic tās iestādes atbildībā, kas
 atbild par darbības programmu sagatavošanu. Izvērtējumu
 kopā ar kopsavilkumu iesniedz Komisijai vienlaikus ar darbības
 programmu.
 5. Ex ante
 izvērtēšanā pārbauda šādus elementus:
 (a)
 devums tā Savienības mērķa
 īstenošanā, kurš paredz līdz 2020. gadam par vismaz
 20 miljoniem samazināt to cilvēku skaitu, kurus apdraud
 nabadzības un sociālās atstumtības risks, ņemot
 vērā atlasītos risināmos materiālās
 nenodrošinātības veidus un konkrētos apstākļus
 valstī nabadzības, sociālās atstumtības un
 materiālās nenodrošinātības ziņā;
 (b)
 ierosinātās darbības programmas
 iekšējā saskaņotība un saistība ar citiem
 attiecīgiem finanšu instrumentiem;
 (c)
 budžeta līdzekļu piešķīruma
 saskaņotība ar darbības programmas mērķiem;
 (d)
 gaidāmo rezultātu devums mērķu
 sasniegšanā;
 (e)
 to procedūru piemērotība, kas
 paredzētas darbības programmas uzraudzībai un
 izvērtēšanai vajadzīgo datu vākšanai.
 15. pants
 Izvērtēšana
 plānošanas periodā
 1. Plānošanas periodā
 vadošā iestāde var veikt izvērtēšanu, lai
 novērtētu darbības programmas lietderību un
 efektivitāti.
 2. No 2017. līdz 2021. gadam
 vadošā iestāde atbilstīgi Komisijas izstrādātajam
 šablonam veic galīgo saņēmēju strukturētu apsekojumu.
 Komisija pieņem šablonu ar īstenošanas aktu. Minēto
 īstenošanas aktu pieņem saskaņā ar 60. panta 2. punktā
 minēto konsultēšanās procedūru.
 3. Komisija pēc savas
 iniciatīvas var izvērtēt darbības programmu.
 16. pants
 Ex
 post izvērtēšana
 Pēc savas iniciatīvas un ciešā
 sadarbībā ar dalībvalstīm Komisija ar ārējo
 ekspertu palīdzību veic ex-post izvērtēšanu, lai
 novērtētu sasniegto rezultātu efektivitāti un
 ilgtspēju, kā arī lai novērtētu Fonda pievienoto
 vērtību. Ex post izvērtēšanu pabeidz līdz 2023. gada
 31. decembrim.
 17. pants
 Informācija
 un saziņa
 1. Dalībvalstis sniedz
 informāciju par Fonda atbalstītajiem pasākumiem un
 popularizē tos. Informāciju adresē
 vistrūcīgākajām personām, plašsaziņas
 līdzekļiem un plašai sabiedrībai. Tajā norāda
 Savienības lomu un parāda Fonda ieguldījumu.
 2. Lai nodrošinātu
 caurredzamību, vadošā iestāde Fonda vajadzībām uztur
 Fonda atbalstīto darbību sarakstu CSV vai XML formātā, kurš
 ir pieejams arī tīmekļa vietnē. Sarakstā iekļauj
 vismaz šādu informāciju: saņēmējinstitūcijas
 nosaukums, adrese un piešķirtā Savienības finansējuma
 summa, kā arī materiālās nenodrošinātības veids.
 Darbību sarakstu atjaunina vismaz ik pēc
 divpadsmit mēnešiem.
 3. Īstenojot darbību,
 saņēmējinstitūcijas un partnerorganizācijas
 informē sabiedrību par Fonda atbalstu, labi redzamā vietā,
 katrā pārtikas un preču izdalīšanas vietā un
 papildpasākumu veikšanas vietā izvietojot vismaz vienu plakātu
 ar informāciju par darbību (minimālais izmērs A3), tostarp
 par Savienības finansiālo atbalstu, izņemot gadījumus, kad
 konkrētajos apstākļos tas nav iespējams.
 Saņēmējinstitūcijas un
 partnerorganizācijas, kam ir tīmekļa vietnes, sniedz tur
 īsu darbības aprakstu, ieskaitot tās mērķus un rezultātus,
 un norāda, ka saņem atbalstu no Savienības.
 4. Visos informācijas un
 saziņas pasākumos, ko veic saņēmējinstitūcija,
 apliecina, ka darbība saņem atbalstu no Fonda, darot redzamu
 Savienības emblēmu un atsaucoties uz Savienību un Fondu.
 5. Vadošā iestāde
 informē saņēmējinstitūcijas par to, ka
 saskaņā ar 2. punktu publicēts darbību saraksts.
 Vadošā iestāde nodrošina informācijas un reklāmas
 komplektus, tostarp elektroniskus šablonus, lai
 saņēmējinstitūcijas un partnerorganizācijas
 varētu izpildītu 3. punktā noteiktos pienākumus.
 6. Apstrādājot
 personas datus saskaņā ar šo pantu, vadošā iestāde, kā
 arī saņēmējinstitūcijas un partnerorganizācijas
 nodrošina atbilstību Direktīvai 95/46/EK.
 IV SADAĻA. FINANŠU ATBALSTS NO FONDA
 18. pants
 Līdzfinansējums
 1. Līdzfinansējuma
 likme darbības programmas līmenī nepārsniedz 85% no
 attiecināmajiem publiskā sektora izdevumiem.
 2. Komisijas lēmums, ar ko
 pieņem darbības programmu, nosaka līdzfinansējuma likmi,
 kas piemērojama darbības programmai, un no Fonda piešķirtā atbalsta
 maksimālo summu.
 3. Tehniskās
 palīdzības pasākumus, ko īsteno pēc Komisijas
 iniciatīvas vai tās vārdā, var finansēt 100 %
 apmērā.
 19. pants
 Maksājumu
 palielinājums dalībvalstij, kam uz laiku ir budžeta
 grūtības
 1. Pēc dalībvalsts
 pieprasījuma starpposma maksājumus un galīgā atlikuma
 maksājumus var palielināt par 10 procentu punktiem virs
 līdzfinansējuma likmes, kas piemērojama darbības
 programmai. Palielināto likmi, kas nevar būt lielāka par 100 %,
 piemēro maksājuma pieprasījumiem, kas attiecas uz pārskata
 periodu, kurā dalībvalsts ir iesniegusi pieprasījumu, un uz
 nākamajiem pārskata periodiem, kuru laikā, dalībvalsts
 atbilst vienam no šādiem nosacījumiem:
 (a)
 ja attiecīgā dalībvalsts ir
 ieviesusi euro, tā saņem makrofinansiālo atbalstu no
 Savienības saskaņā ar Padomes Regulu (ES) Nr. 407/2010[7];
 (b)
 ja attiecīgā dalībvalsts nav
 ieviesusi euro, tā saņem vidēja termiņa finansiālo
 palīdzību saskaņā ar Padomes Regulu (EK) Nr. 332/2002[8];
 (c)
 finanšu palīdzību dara pieejamu
 dalībvalstij saskaņā ar Līgumu par Eiropas
 Stabilizācijas mehānisma izveidi.
 2. Neatkarīgi no 1. punkta
 Savienības atbalsts, ko sniedz ar starpposma maksājumiem un
 galīgā atlikuma maksājumiem, nepārsniedz publiskā
 sektora atbalstu un maksimālo Fonda atbalsta summu, kas noteikts Komisijas
 lēmumā, ar ko apstiprina darbības programmu.
 20. pants
 Attiecināmības
 periods
 1. Izdevumi ir attiecināmi
 uz atbalstu no darbības programmas, ja tie radušies un tos veikusi
 saņēmējinstitūcija no 2014. gada 1. janvāra līdz 2022.
 gada 31. decembrim.
 2. Darbības neatlasa
 atbalstam no darbības programmas, ja tās ir fiziski pabeigtas vai
 pilnībā īstenotas, pirms saņēmējinstitūcija
 vadošajai iestādei ir iesniegusi pieteikumu par darbības programmas
 finansējumu, neatkarīgi no tā, vai
 saņēmējinstitūcija veikusi visus saistītos
 maksājumus.
 3. Šis pants neskar tās
 tehniskās palīdzības attiecināmības noteikumus, kuru
 sniedz pēc Komisijas iniciatīvas, kā izklāstīts 25. pantā.
 4. Ja darbības
 programmā izdara grozījumus, izdevumi, kas kļūst
 attiecināmi tādēļ, ka programmā izdarīti
 grozījumi, kļūst attiecināmi tikai no dienas, kad Komisijai
 iesniegts grozījumu pieprasījums.
 21. pants
 Darbību
 attiecināmība
 1. Darbības, ko atbalsta
 darbības programma, notiek dalībvalstī, uz kuru attiecas
 darbības programma.
 2. Darbības var saņemt
 atbalstu no darbības programmas ar noteikumu, ka tās ir
 atlasītas saskaņā ar taisnīgu un caurredzamu
 procedūru, pamatojoties uz kritērijiem, kas noteikti darbības
 programmā.
 3. Pārtiku un preces
 bezpajumtniekiem vai bērniem var pirkt pašas partnerorganizācijas.
 Pārtiku un preces var pirkt arī publiska
 sektora institūcija un bez maksas darīt pieejamas
 partnerorganizācijām. Tādā gadījumā pārtiku
 var iegūt no to intervences krājumos esošo produktu izmantošanas,
 apstrādes vai pārdošanas, kuri darīti pieejami saskaņā
 ar Regulas (ES) Nr. [KTO] 15. pantu, ja vien tas ir ekonomiski
 vislabākais variants un nesamērīgi nekavē pārtikas
 produktu piegādi partnerorganizācijām. Visas summas, kas
 iegūtas darījumos ar šiem krājumiem, izmanto vistrūcīgāko
 personu labā, un tās neizmanto, lai mazinātu šīs regulas 18. pantā
 dalībvalstīm noteikto pienākumu līdzfinansēt
 programmu.
 Lai intervences krājumu un no tiem gūto
 ienākumu izmantošana būtu iespējami efektīva, Komisija
 piemēro saskaņā ar Regulas (ES) Nr. [KTO] 19. panta
 e) punktu pieņemtās procedūras, ar kurām var izmantot,
 apstrādāt vai pārdot produktus no intervences krājumiem.
 4. Šo materiālo
 palīdzību vistrūcīgākajām personām sniedz
 bez maksas.
 5. Fonda atbalstīta
 darbība nesaņem atbalstu no citiem Savienības instrumentiem.
 22. pants
 Atbalsta veidi
 Dalībvalstis izmanto Fondu, lai sniegtu
 atbalstu piešķīruma, iepirkuma vai to apvienojuma veidā.
 23. pants
 Piešķīrumu
 veidi
 1. Piešķīrumiem var
 būt šādi veidi:
 (a)
 faktiski radušos un veikto attiecināmo izmaksu
 atmaksājums;
 (b)
 atmaksājums atbilstīgi vienības
 izmaksām;
 (c)
 vienreizējie maksājumi, kas
 nepārsniedz EUR 100 000 publiskā sektora atbalsta;
 (d)
 vienotas likmes finansējums, ko nosaka,
 piemērojot procentu likmes vienai vai vairākām noteiktām
 izmaksu kategorijām.
 2. Variantus, kas minēti 1. punktā,
 var apvienot tikai tad, ja katrs no tiem attiecas uz dažādām izmaksu
 kategorijām vai ja tos izmanto secīgiem darbības posmiem.
 3. Šā panta 1. punkta
 b), c) un d) apakšpunktā minētās summas nosaka,
 pamatojoties uz:
 (a)
 taisnīgu, objektīvu pun
 pārbaudāmu aprēķina metodi, kuras pamatā ir viens no
 šiem:
 i) statistikas dati vai cita objektīva
 informācija vai
 ii) pārbaudīti vēsturiski dati par
 atsevišķām saņēmējinstitūcijām vai to
 parastās izmaksu uzskaites prakses piemērošana;
 (b)
 metodēm un atbilstošām vienības
 izmaksām, vienreizējiem maksājumiem un vienotas likmes
 finansējumu, ko piemēro tādu piešķīrumu
 shēmās, kurus pilnībā finansē attiecīgā
 dalībvalsts līdzīgām darbībām un
 saņēmējinstitūcijai;
 (c)
 likmēm, kas noteiktas ar šo regulu;
 (d)
 ja publiskā sektora
 atbalsts nepārsniedz EUR 100 000 — katru gadījumu
 atsevišķi, atsaucoties uz saskaņoto ex ante budžeta
 projektu, par ko panākta vienošanās ar vadošo iestādi.
 4. Summas, kas
 aprēķinātas 1. punkta b), c) un d) apakšpunktā
 minētajās formās, uzskata par attiecināmajiem izdevumiem,
 kas radušies saņēmējinstitūcijām un ko tās
 veikušas, lai piemērotu VI sadaļu.
 5. Dokumentā, kurā
 izklāsta nosacījumus atbalsta saņemšanai par katru darbību,
 izklāsta arī metodi, kas piemērojama darbības izmaksu
 noteikšanai, un piešķīruma izmaksas nosacījumus.
 24. pants
 Izdevumu
 attiecināmība
 1. Izmaksas, uz kuram
 attiecināms atbalsts no darbības programmas, ir:
 (a)
 bezpajumtniekiem
 un bērniem personīgai lietošanai paredzētās pārtikas
 un pirmās nepieciešamības preču pirkšanas izmaksas;
 (b)
 ja publiskā sektora institūcija pērk
 bezpajumtniekiem un bērniem personīgai lietošanai paredzēto
 pārtiku vai pirmās nepieciešamības preces un nodrošina ar
 tām partnerorganizācijas — izmaksas, kas rodas, pārtiku vai
 preces transportējot uz partnerorganizāciju noliktavām, pēc
 vienotas likmes 1 % apmērā no izmaksām, kas minētas
 a) apakšpunktā;
 (c)
 administratīvās,
 transporta un uzglabāšanas izmaksas, kas radušās
 partnerorganizācijām, pēc vienotas likmes 5 %
 apmērā no izmaksām, kas minētas a) apakšpunktā;
 (d)
 to sociālās iekļautības
 pasākumu izmaksas, kurus veikušas un deklarējušas
 partnerorganizācijas, kas tieši sniedz materiālo palīdzība
 vistrūcīgākajām personām, pēc vienotas likmes 5 %
 apmērā no izmaksām, kas minētas a) apakšpunktā;
 (e)
 izmaksas, kas
 radušās, izpildot 25. pantu.
 2. Izmaksas, uz kurām nav
 attiecināms atbalsts no darbības programmas, ir:
 (a)
 parāda pprocenti;
 (b)
 lietotu preču izmaksas;
 (c)
 pievienotās vērtības nodoklis.
 Tomēr attiecināmas ir PVN summas, ja tās saskaņā ar
 valsts PVN tiesību aktiem nav atgūstamas un ja tās maksā saņēmējinstitūcija,
 kas nav Padomes Direktīvas 2006/112/EK[9]
 13. panta 1. punktā definētais nodokļa
 maksātājs.
 25. pants
 Tehniskā
 palīdzība
 1. Pēc Komisijas
 iniciatīvas vai Komisijas vārdā, nepārsniedzot 0,35 %
 no gada piešķīruma, no Fonda var finansēt sagatavošanas,
 uzraudzības, administratīvo un tehnisko palīdzību,
 revīzijas, informācijas, kontroles un izvērtēšanas
 pasākumus, kas vajadzīgi šīs regulas īstenošanai, kā
 arī, ievērojot 10. pantu, ar platformu saistītos
 pasākumus.
 2. Pēc dalībvalstu
 iniciatīvas, nepārsniedzot 4 % no Fonda piešķīruma,
 darbības programma var finansēt sagatavošanas, pārvaldības,
 uzraudzības, administratīvo un tehnisko palīdzību,
 revīzijas, informācijas, kontroles un izvērtēšanas
 pasākumus, kas vajadzīgi šīs regulas īstenošanai. No tā
 var arī finansēt tehnisko palīdzību partnerorganizācijām
 un to spēju veidošanu.
 V SADAĻA. PĀRVALDĪBA UN KONTROLE
 26. pants
 Dalībvalsts
 pārvaldības un kontroles sistēmu vispārīgi principi
 Pārvaldības un kontroles
 sistēmas nodrošina:
 (a)
 katras attiecīgās institūcijas
 pārvaldības un kontroles funkciju aprakstu un funkciju
 sadalījumu katrā institūcijā;
 (b)
 funkciju nošķiršanas principa ievērošanu
 starp institūcijām un katrā šāda institūcijā;
 (c)
 procedūras deklarēto izdevumu
 pareizības un precizitātes nodrošināšanai;
 (d)
 datorizētas uzskaites, finanšu datu un
 rādītāju datu glabāšanas un pārsūtīšanas,
 kā arī uzraudzības un ziņošanas sistēmas;
 (e)
 sistēmas ziņošanai un uzraudzībai,
 ja atbildīgā institūcija uzdevumu izpildi uztic citai
 institūcijai;
 (f)
 režīmu, kādā tiek veikta pārvaldības
 un kontroles sistēmu darbības revīzija;
 (g)
 sistēmas un procedūras, kas nodrošina
 pienācīgas revīzijas liecības;
 (h)
 pārkāpumu, tostarp krāpšanas,
 prevenciju, atklāšanu un labošanu un nepamatoti izmaksāto summu
 atgūšanu kopā ar procentiem.
 27. pants
 Dalībvalstu
 atbildība
 1. Dalībvalstis pilda
 pārvaldības, kontroles un revīzijas pienākumus un
 uzņemas no tiem izrietošo atbildību, kas minēta Finanšu
 regulā un šajā regulā izklāstītajos noteikumos par
 dalīto pārvaldību. Saskaņā ar dalītas
 pārvaldības principu par darbības programmu pārvaldību
 un kontroli ir atbildīgas dalībvalstis.
 2. Dalībvalstis veic
 pārkāpumus prevenciju, atklāšanu un labošanu un atgūst
 nepamatoti samaksātās summas kopā ar kavējuma procentiem.
 Tās paziņo Komisijai šos pārkāpumus un pastāvīgi
 informē to par saistīto administratīvo procedūru un
 tiesvedības gaitu.
 Ja saņēmējinstitūcijai
 nepamatoti samaksātās summas nevar atgūt dalībvalsts vainas
 vai nolaidības dēļ, dalībvalsts ir atbildīga par
 attiecīgo summu atmaksāšanu Savienības vispārējā
 budžetā.
 Komisija ir pilnvarota saskaņā ar 59. pantu
 pieņemt deleģētus aktus par sīki izstrādātiem
 noteikumiem, kas attiecas uz šajā punktā minētajiem
 dalībvalstu pienākumiem.
 3. Dalībvalsts iedibina un
 īsteno procedūru to sūdzību neatkarīgai
 izskatīšanai un izšķiršanai, kuras saistītas ar Fonda
 līdzfinansēto darbību atlasi vai īstenošanu.
 Dalībvalsts pēc pieprasījuma paziņo izskatīšanas
 rezultātus Komisijai.
 4. Visa oficiālā
 informācijas apmaiņa starp dalībvalsti un Komisiju notiek
 elektroniskā datu apmaiņas sistēmā, kas atbilstoši
 Komisijas noteikumiem izveidota ar īstenošanas aktiem. Šos
 īstenošanas aktus pieņem saskaņā ar 60. panta 3. punktā
 minēto pārbaudes procedūru.
 28. pants
 Pārvaldības
 un kontroles institūciju norīkošana un organizēšana
 1. Dalībvalsts norīko
 valsts publiskā sektora iestādi vai institūciju par vadošo
 iestādi.
 2. Neskarot 3. punktu,
 dalībvalsts norīko valsts publiska sektora iestādi vai
 institūciju par sertifikācijas iestādi.
 3. Dalībvalsts var
 norīkot vadošo pārvaldības iestādi, kas papildus veic
 sertifikācijas iestādes funkcijas.
 4. Dalībvalsts norīko
 valsts publiskā sektora iestādi vai institūciju, kas ir
 funkcionāli neatkarīga no vadošās iestādes un
 sertifikācijas iestādes, par revīzijas iestādi.
 5. Ar nosacījumu, ka tiek
 ievērots funkciju nošķiršanas princips, vadošā iestāde,
 attiecīgā gadījumā sertifikācijas iestāde un
 revīzijas iestāde var ietilpt vienā un tajā pašā
 publiskā sektora iestādē vai institūcijā.
 6. Dalībvalsts var
 norīkot vienu vai vairākas starpniekinstitūcijas konkrētu vadošās
 vai sertifikācijas iestādes uzdevumu veikšanai attiecīgās
 iestādes atbildībā. Attiecīgo vienošanos starp vadošo
 iestādi vai sertifikācijas iestādi un
 starpniekinstitūcijām juridiski noformē rakstveidā.
 7. Dalībvalsts vai
 vadošā iestāde var uzticēt darbības programmas daļas
 pārvaldību starpniekinstitūcijai, noslēdzot rakstisku
 vienošanos starp starpniekinstitūciju un dalībvalsti vai vadošo
 iestādi. Starpniekinstitūcija sniedz garantijas par savu maksātspēju
 un kompetenci attiecīgajā jomā, kā arī tās administratīvajā
 un finanšu pārvaldībā.
 8. Dalībvalsts
 rakstveidā sagatavo noteikumus, kas reglamentē tās
 attiecības ar vadošo iestādi, sertifikācijas iestādi un
 revīzijas iestādi, attiecības starp šīm iestādēm
 un šo iestāžu attiecības ar Komisiju.
 29. pants
 Vadošās
 iestādes funkcijas
 1. Vadošā iestāde
 atbild par darbības programmas pārvaldību saskaņā ar
 pareizas finanšu pārvaldības principu.
 2. Attiecībā uz
 darbības programmas pārvaldību vadošā iestāde:
 (a)
 sagatavo un iesniedz Komisijai gada un nobeiguma
 īstenošanas ziņojumus;
 (b)
 dara pieejamu starpniekinstitūcijām un
 saņēmējinstitūcijām informāciju, kas ir
 svarīga to uzdevumu izpildei un darbību īstenošanai;
 (c)
 izveido sistēmu, kas datorizētā
 veidā reģistrē un glabā datus, kas vajadzīgi
 uzraudzībai, izvērtēšanai, finanšu pārvaldībai,
 pārbaudei un revīzijai;
 (d)
 nodrošina, lai c) apakšpunktā minētie
 dati tiktu savākti, ievadīti un glabāti sistēmā
 saskaņā ar Direktīvas 95/46/EK noteikumiem.
 3. Attiecībā uz
 darbību atlasi vadošā iestāde:
 (a)
 izstrādā un piemēro atbilstīgas
 atlases procedūras un kritērijus, kas ir nediskriminējoši un
 caurredzami;
 (b)
 nodrošina, lai atlasītā darbība:
 (i) ietilptu fondu un darbības
 programmas jomā;
 (ii) atbilstu kritērijiem, kas noteikti
 darbības programmā un 20., 21. un 24. pantā;
 (iii) ņemtu vērā 5. panta
 10., 11. un 12. punktā noteiktos principus;
 (c)
 iesniedz saņēmējinstitūcijai
 dokumentu, kurā izklāstīti atbalsta saņemšanas
 nosacījumi katrai darbībai, tostarp īpašas prasības
 attiecībā uz darbības ietvaros piegādājamajiem
 produktiem vai sniedzamajiem pakalpojumiem, finansēšanas plāns un
 izpildes termiņš;
 (d)
 pirms darbības apstiprināšanas
 pārliecinās, vai saņēmējinstitūcijai ir
 administratīva, finansiāla un darbības spēja izpildīt
 c) apakšpunkta nosacījumus;
 (e)
 pārliecinās, vai tad, ja darbība ir
 sākusies pirms finansējuma pieteikuma iesniegšanas vadošajai
 iestādei, ir ievēroti Savienības un valsts noteikumi, kas
 attiecas uz darbību;
 (f)
 nosaka tās materiālās
 palīdzības veidu, kurai piešķirami darbības izdevumi.
 4. Attiecībā uz
 darbības programmas finanšu pārvaldību un kontroli vadošā
 iestāde:
 (a)
 pārbauda, vai līdzfinansētie
 produkti ir piegādāti un pakalpojumi sniegti, vai
 saņēmējinstitūcijām ir samaksāti to
 deklarētie izdevumi, vai izdevumi atbilst piemērojamiem
 Savienības un valsts tiesību aktiem, darbības programmai un
 darbības atbalsta nosacījumiem;
 (b)
 nodrošina, lai
 saņēmējinstitūcijas, kas iesaistītas to darbību
 īstenošanā, par kurām saņemts atmaksājums
 saskaņā ar 23. panta 1. punkta a) apakšpunktu,
 uzturētu atsevišķu uzskaites sistēmu vai visiem ar darbību
 saistītajiem darījumiem piešķirtu pienācīgu uzskaites
 kodu;
 (c)
 ievieš efektīvus un samērīgus
 krāpšanas apkarošanas pasākumus, ņemot vērā
 apzinātos riskus;
 (d)
 izstrādā procedūras, kas nodrošina,
 lai visi dokumenti, kas attiecas uz izdevumiem un revīzijām un kas
 vajadzīgi pienācīgu revīzijas liecību
 nodrošināšanai, tiktu glabāti saskaņā ar 26. panta
 g) punkta prasībām;
 (e)
 izstrādā Finanšu regulas 56. panta 5. punkta
 a) un b) apakšpunktā minēto pārvaldības
 deklarāciju un gada kopsavilkumu.
 5. Saskaņā ar 4. punkta
 a) apakšpunktu veiktajās pārbaudēs iekļauj šādas
 procedūras:
 (a)
 administratīvas pārbaudes
 attiecībā uz katru saņēmējinstitūciju iesniegto
 atmaksājuma pieteikumu;
 (b)
 darbību pārbaudes uz vietas.
 Uz vietas veikto pārbaužu biežums un
 aptvērums ir samērīgi ar darbībai piešķirtā publiskā
 sektora atbalsta summu un riska līmeni, ko attiecībā uz
 pārvaldības un kontroles sistēmu kopumā šādās
 pārbaudēs un revīzijās konstatējusi revīzijas
 iestāde.
 6. Individuālu darbību
 pārbaudes uz vietas saskaņā ar 5. punkta
 b) apakšpunktu var veikt izlases veidā.
 7. Ja vadošā iestāde
 ir arī darbības programmas saņēmējinstitūcija, 4. punkta
 a) apakšpunktā minētajās pārbaudēs nodrošina
 funkciju pienācīgu nošķiršanu.
 8. Komisija saskaņā ar
 59. pantu pieņem deleģētos aktus, kuros nosaka
 kārtību, kā notiek 2. punkta c) apakšpunktā
 minētās informācijas apmaiņa.
 9. Komisija saskaņā ar
 59. pantu pieņem deleģētos aktus par noteikumiem, kas
 attiecas uz procedūrām, kas saistītas ar 4. punkta
 d) apakšpunktā minētajām revīzijas liecībām.
 10. Komisija ar īstenošanas
 aktiem pieņem 4. punkta e) apakšpunktā minētās
 pārvaldības deklarācijas šablonu. Minētos īstenošanas
 aktus pieņem saskaņā ar 60. panta 2. punktā
 minēto konsultēšanās procedūru.
 30. pants
 Sertifikācijas
 iestādes funkcijas
 Sertifikācijas iestādes
 atbildībā jo īpaši ir:
 1. sagatavot un iesniegt
 Komisijai maksājuma pieteikumus un apliecināt, ka tie sagatavoti,
 pamatojoties uz uzticamām uzskaites sistēmām, ir balstīti
 uz pārbaudāmiem attaisnojošajiem dokumentiem un tos ir pārbaudījusi
 vadošā iestāde;
 2. sagatavot Finanšu regulas 56. panta
 5. punkta a) apakšpunktā minētos gada pārskatus;
 3. apliecināt gada
 pārskatu pilnīgumu, pareizumu un patiesumu un to, ka pārskatos
 ierakstītie izdevumi atbilst piemērojamiem Savienības un valsts
 noteikumiem un ir radušies saistībā ar darbībām, kas
 atlasītas finansējumam saskaņā ar kritērijiem, kuri
 piemērojami darbības programmai un atbilst Savienības un valsts
 noteikumiem;
 4. nodrošināt sistēmu,
 kas datorizētā formā reģistrē un glabā uzskaiti
 par katru darbību un atbalsta visus datus, kas vajadzīgi
 maksājumu pieteikumu un gada pārskatu sagatavošanai, tostarp uzskaiti
 par atgūstamajām summām, atgūtajām summām un
 summām, kas atsauktas pēc tam, kad pilnībā vai daļēji
 atcelts ieguldījums kādā darbībā vai darbības
 programmā;
 5. maksājuma pieteikumu
 sagatavošanas un iesniegšanas nolūkos nodrošināt, lai tā
 būtu saņēmusi pietiekamu informāciju no vadošās
 iestādes par procedūrām un pārbaudēm, kas veiktas
 attiecībā uz izdevumiem;
 6. maksājumu pieteikumu
 sagatavošanā un iesniegšanā ņemt vērā visu
 revīzijas iestādes veikto vai uz tās atbildību veikto
 revīziju rezultātus;
 7. uzturēt datorizētu
 uzskaiti par Komisijai deklarētajiem izdevumiem un atbilstošo
 publiskā sektora ieguldījumu, kas izmaksāts
 saņēmējinstitūcijām;
 8. vest uzskaiti par
 atgūstamajām summām un summām, kas atsauktas pēc visa
 darbībai piešķirtā ieguldījuma vai tā daļas
 atcelšanas. Atgūtās summas pirms darbības programmas
 slēgšanas atmaksā Savienības vispārējā
 budžetā, tās atskaitot no nākamās izdevumu
 deklarācijas.
 31. pants
 Revīzijas
 iestādes funkcijas
 1. Revīzijas iestāde
 nodrošina, lai tiktu veikta pārvaldības un kontroles sistēmu
 revīzija un pienācīgas darbību un gada pārskatu
 izlases revīzija.
 Komisija ir pilnvarota saskaņā ar 59. pantu
 pieņemt deleģētos aktus par revīzijas nosacījumiem.
 2. Ja revīzijas veic cita
 institūcija, nevis revīzijas iestāde, revīzijas
 iestāde nodrošina, lai ikvienai šādai institūcijai būtu
 vajadzīgā funkcionālā neatkarība.
 3. Revīzijas iestāde
 nodrošina, lai revīzijas darbā tiktu ievēroti starptautiski
 atzīti revīzijas standarti.
 4. Sešu mēnešu laikā
 no darbības programmas pieņemšanas revīzijas iestāde
 sagatavo revīzijas stratēģiju revīziju veikšanai.
 Revīzijas stratēģijā izklāsta revīzijas metodiku,
 metodi revidējamo darbību atlasei un revīziju plānošanu
 saistībā ar kārtējo pārskata gadu un diviem
 nākamajiem pārskata gadiem. No 2016. līdz 2022. gadam
 ieskaitot ik gadu atjaunina revīzijas stratēģiju. Revīzijas
 iestāde pēc pieprasījuma iesniedz revīzijas
 stratēģiju Komisijai.
 5. Revīzijas iestāde sagatavo:
 (a)
 revīzijas atzinumu saskaņā ar
 Finanšu regulas 56. panta 5. punktu;
 (b)
 gada kontroles ziņojumu, kurā
 izklāsta iepriekšējā pārskata gadā veikto
 revīziju secinājumi.
 Ziņojumā, uz kuru attiecas
 b) apakšpunkts, izklāsta visus pārvaldības un kontroles
 sistēmā konstatētos trūkumus un visus veiktos vai veicamos
 koriģējošos pasākumus.
 6. Komisija, izmantojot
 īstenošanas aktus, pieņem revīzijas stratēģijas,
 revīzijas atzinuma un gada kontroles ziņojuma paraugus, kā
 arī 4. punktā minētās atlases metodiku. Šos īstenošanas
 aktus pieņem saskaņā ar 60. panta 3. punktā
 minēto pārbaudes procedūru.
 7. Īstenošanas noteikumus
 attiecībā uz tādu datu izmantošanu, kuri savākti
 revīzijās, ko veikuši Komisijas ierēdņi vai Komisijas
 pilnvaroti pārstāvji, Komisija pieņem saskaņā ar 60. panta
 3. punktā minēto pārbaudes procedūru.
 32. pants
 Vadošās
 un sertifikācijas iestādes norīkošana
 1. Sešu mēnešu laikā
 pēc tam, kad pieņemts lēmums par darbības programmas
 pieņemšanu, dalībvalstis paziņo Komisijai vadošās un
 attiecīgā gadījumā sertifikācijas iestādes
 norīkošanas datumu un formu.
 2. Norīkošana, kas
 minēta 1. punktā, notiek pamatojoties uz neatkarīgas
 revīzijas institūcijas ziņojumu un atzinumu, kurā
 novērtēta pārvaldības un kontroles sistēma, aptverot
 starpniekinstitūciju lomu tajā, un tās atbilstība 26., 27.,
 29. un 30. pantam saskaņā ar kritērijiem
 attiecībā uz iekšējo vidi, kontroles darbībām,
 informāciju un saziņu, un uzraudzību, kuras ar īstenošanas
 aktiem saskaņā ar 59. pantu nosaka Komisija.
 3. Neatkarīgā
 institūcija savā darbā ievēro starptautiski atzītus
 revīzijas standartus.
 4. Dalībvalstis var nolemt,
 ka vadošā iestāde vai sertifikācijas iestāde, kura
 norīkota saistībā ar ESF līdzfinansētu darbības
 programmu saskaņā ar Regulu (ES) Nr. [CPR], tiek
 uzskatīta par norīkotu saskaņā ar šo regulu.
 Divus mēnešus pēc tam, kad saņemts 1. punktā
 minētais paziņojums, Komisija var pieprasīt neatkarīgas
 revīzijas institūcijas ziņojumu un atzinumu un
 pārvaldības un kontroles sistēmas aprakstu.
 Divu mēnešu laikā no šo dokumentu
 saņemšanas Komisija var izteikt piezīmes.
 5. Dalībvalsts uzrauga
 norīkoto institūciju un, ja viens vai vairāki 2. punktā
 minētie kritēriji vairs netiek izpildīti, ar oficiālu
 lēmumu atceļ tās norīkojumu, ja vien attiecīgā
 institūcija neveic vajadzīgos koriģējošos pasākumus
 pārbaudes laikā, ko atbilstīgi problēmas nopietnībai
 nosaka dalībvalsts. Dalībvalsts tūlīt informē
 Komisiju, ka norīkotajai institūcijai noteikts pārbaudes laiks
 un arī ka pieņemts atsaukšanas lēmums.
 33. pants
 Komisijas
 pilnvaras un atbildība
 1. Pamatojoties uz pieejamo
 informāciju, tostarp informāciju par vadošās iestādes un
 sertifikācijas iestādes norīkošanu, gada pārvaldības
 deklarāciju, gada kontroles ziņojumiem, gada revīzijas atzinumu,
 gada īstenošanas ziņojumu un valsts un Savienības institūciju
 veiktajām revīzijām, Komisija pati pārliecinās, vai
 dalībvalstis ir izveidojušas šai regulai atbilstošas pārvaldības
 un kontroles sistēmas un vai visā darbības programmas
 īstenošanas laikā šīs sistēmas darbojas efektīvi.
 2. Neskarot dalībvalstu
 veiktās revīzijas, Komisijas ierēdņi vai pilnvaroti
 Komisijas pārstāvji var veikt revīzijas vai revīzijas vai
 pārbaudes uz vietas, par to pienācīgu laiku iepriekš
 brīdinot. Šādu revīziju vai pārbaužu tvērumā var
 jo īpaši būt darbības programmas vai tās daļas
 pārvaldības un kontroles sistēmu darbības
 efektivitātes verifikācija, darbības un darbību vai
 darbības programmas pareizas finanšu pārvaldības
 novērtēšana. Šādās revīzijās var piedalīties
 dalībvalsts ierēdņi vai pilnvaroti pārstāvji.
 Komisijas ierēdņiem vai pilnvarotajiem
 Komisijas pārstāvjiem, kas ir pienācīgi pilnvaroti veikt
 revīzijas uz vietas, ir piekļuve visiem reģistriem, dokumentiem
 un metadatiem, kas attiecas uz Fonda atbalstītajām darbībām
 vai pārvaldības un kontroles sistēmām, neatkarīgi no
 tā, kādā informācijas nesējā tie tiek
 glabāti. Dalībvalstis pēc pieprasījuma iesniedz Komisijai
 šādu reģistru, dokumentu un metadatu kopijas.
 Šajā punktā noteiktās pilnvaras
 neskar to attiecīgo valstu noteikumu piemērošanu, kuri paredz, ka
 konkrētas darbības var veikt tikai ar attiecīgās valsts
 tiesību aktiem īpaši norīkoti pārstāvji. Cita
 starpā Komisijas ierēdņi un pilnvarotie pārstāvji
 nepiedalās mājas apmeklējumos vai personu oficiālā
 iztaujāšanā, ko veic saskaņā ar attiecīgās
 dalībvalsts tiesību aktiem. Tomēr viņiem ir piekļuve
 šādi iegūtai informācijai.
 3. Komisija var prasīt, lai
 dalībvalsts veiktu nepieciešamos pasākumus, kas nodrošina to
 pārvaldības un kontroles sistēmu efektīvu darbību vai
 izdevumu pareizību saskaņā ar šo regulu.
 4. Komisija var prasīt, lai
 dalībvalsts izskatītu Komisijai iesniegtu sūdzību par Fonda
 līdzfinansētu darbību īstenošanu vai pārvaldības
 un kontroles sistēmas darbību.
 34. pants
 Sadarbība
 ar revīzijas iestādi
 1. Komisija sadarbojas ar
 revīzijas iestādēm, lai koordinētu to revīzijas
 plānus un metodes, un nekavējoties veic apmaiņu ar
 pārvaldības un kontroles sistēmu revīziju rezultātiem.
 2. Komisija un revīzijas
 iestāde regulāri, proti, vismaz reizi gadā (ja tās
 nevienojas citādi), tiekas, lai izskatītu gada kontroles
 ziņojumu, atzinumu un revīzijas stratēģiju un lai
 apmainītos ar viedokļiem par jautājumiem, kas saistīti ar
 pārvaldības un kontroles sistēmu uzlabošanu.
 3. VI sadaļa. Finanšu
 pārvaldība, pārskatu pārbaude un akceptēšana, finanšu
 korekcijas, saistību atcelšana
 1. nodaļa. Finanšu
 pārvaldība
 35. pants
 Budžeta
 saistības
 Savienības budžeta saistības
 attiecībā uz katru darbības programmu izpilda gada
 maksājumu veidā laikposmā no 2014. gada 1. janvāra
 līdz 2020. gada 31. decembrim. Komisijas lēmums, ar ko
 pieņem darbības programmu, ir finansēšanas lēmums Finanšu
 regulas 81. panta 2. punkta nozīmē un, sākot no
 brīža, kad par to tiek informēta attiecīgā
 dalībvalsts,— juridiskas saistības minētās regulas
 nozīmē.
 Budžeta saistības attiecībā uz
 pirmo maksājumu nosaka pēc tam, kad Komisija pieņēmusi
 darbības programmu.
 Budžeta saistības par turpmākajiem
 maksājumiem Komisija uzņemas līdz katra gada 1. maijam,
 pamatojoties uz otrajā daļā minēto lēmumu,
 izņemot, ja ir piemērojams Finanšu regulas 13. pants.
 36. pants
 Komisijas
 veiktie maksājumi
 1. Maksājumus no Fonda
 katrai darbības programmai Komisija veic atbilstoši budžeta
 apropriācijām un pieejamajam finansējumam. Katru maksājumu
 attiecina uz Fonda budžeta saistībām, kas radušās visagrāk.
 2. Maksājumus veic avansa,
 starpposma maksājuma, gada atlikuma un attiecīgā
 gadījumā — galīgā atlikuma maksājuma veidā.
 37. pants
 Komisijas
 veiktie starpposma maksājumi, gada atlikuma maksājums un
 galīgā atlikuma maksājums
 1. Komisija starpposma
 maksājumu veidā atmaksā 90 % no summas, ko iegūst,
 piemērojot līdzfinansējuma likmi, kura noteikta
 lēmumā, ar ko pieņem darbības programmu, kura atbilst
 maksājuma pieteikumā norādītajiem publiskā sektora
 attiecināmajiem izdevumiem. Saskaņā ar 47. panta 2. punktu
 tā nosaka gada atlikumu.
 2. Neatkarīgi no 19. panta
 Savienības atbalsts, ko sniedz, veicot starpposma maksājumus un
 galīgā atlikuma maksājumu, nepārsniedz Fonda atbalsta
 maksimālo summu, kas noteikta Komisijas lēmumā, ar kuru
 apstiprina darbības programmu.
 3. Komisijas veikto avansa
 maksājumu, starpposma maksājumu un gada atlikuma uzkrātā
 kopsumma nepārsniedz 95 % no Fonda ieguldījuma darbības
 programmā.
 4. Kad tiek sasniegt 95 %
 griesti, dalībvalstis turpina pārsūtīt maksājuma
 pieprasījumus Komisijai.
 38. pants
 Maksājuma
 pieteikumi Komisijai
 1. Maksājuma pieteikumā,
 ko iesniedz Komisijai, sniedz visu informāciju, kas Komisijai
 vajadzīga, lai tā varētu sagatavot pārskatus
 saskaņā ar Finanšu regulas 65. panta 1. punktu.
 2. Maksājuma pieteikumos
 attiecībā uz visu darbības programmu un attiecībā uz 25. panta
 2. punktā minēto tehnisko palīdzību iekļauj:
 (a)
 to attiecināmo izdevumu kopsummu, kuri
 radušies saņēmējinstitūcijai un kurus tā
 samaksājusi, īstenojot darbības, — atbilstīgi
 ierakstiem sertifikācijas iestādes pārskatā;
 (b)
 to publiskā sektora attiecināmo izdevumu
 kopsummu, kuri radušies, īstenojot darbības, — atbilstīgi
 ierakstiem sertifikācijas iestādes pārskatā;
 (c)
 atbilstošo publiskā sektora attiecināmo
 izdevumu ieguldījumu, kas samaksāts
 saņēmējinstitūcijām, — atbilstīgi ierakstiem
 sertifikācijas iestādes pārskatā.
 3. Izdevumi, kas iekļauti
 maksājuma pieteikumā, ir pamatoti ar kvitētiem
 rēķiniem vai uzskaites dokumentiem, kam ir līdzvērtīga
 pierādījuma vērtība. Attiecībā uz 23. panta 1.
 punkta b) un c) un d) apakšpunktā minētajiem piešķīrumu
 veidiem, summas, kas ietvertas maksājuma pieteikumā, ir summas, ko
 vadošā iestāde izmaksā
 saņēmējinstitūcijām.
 4. Komisija ar īstenošanas
 aktiem pieņem maksājuma pieteikuma šablonu. Minētos
 īstenošanas aktus pieņem saskaņā ar 60. panta 2. punktā
 minēto konsultēšanās procedūru.
 39. pants
 Maksājumi
 saņēmējinstitūcijām
 1. Vadošā iestāde
 nodrošina, lai, veicot piešķīrumus partnerorganizācijām,
 saņēmējinstitūciju naudas plūsma būtu pietiekama,
 lai nodrošinātu darbību pienācīgu īstenošanu.
 2. Vadošā iestāde
 nodrošina, lai saņēmējinstitūcijas saņemtu kopējo
 publiskā sektora atbalsta summu pēc iespējas drīz un
 pilnā apjomā, un katrā ziņā pirms atbilstošo izdevumu
 iekļaušanas maksājuma pieteikumā. Summas, kas saņēmējinstitūcijām
 mazinātu šo līdzekļu apjomu, netiek ne atvilktas, ne ieturētas,
 netiek iekasētas īpašas maksas vai citi līdzvērtīgi
 maksājumi.
 40. pants
 Euro
 izmantošana
 1. Summas, kas
 norādītas dalībvalstu iesniegtajās darbības
 programmās, izdevumu pārskatos, maksājuma pieprasījumos,
 gada pārskatos un gada un nobeiguma īstenošanas ziņojumos
 minētajos izdevumos, izsaka euro.
 2. Dalībvalstis, kas
 maksājuma pieteikuma dienā nav ieviesušas euro kā savu
 valūtu, valsts valūtā radušos izdevumu summas konvertē
 euro. Šo summu konvertē euro, izmantojot Komisijas tā mēneša
 uzskaites maiņas kursu, kurā vadošās iestādes
 pārskatā reģistrēti izdevumi. Šo maiņas kursu Komisija
 katru mēnesi publicē elektroniski.
 3. Kad euro kļūst par
 dalībvalsts valūtu, 1. punktā izklāstīto
 konvertēšanas procedūru turpina piemērot visiem izdevumiem, ko
 vadošā iestāde ir grāmatojusi pirms dienas, kad stājies
 spēkā attiecīgās valsts valūtas un euro fiksētais
 maiņas kurss.
 41. pants
 Avansa
 maksājumi un to dzēšana
 1. Pēc Komisijas
 lēmuma par darbības programmas pieņemšanu Komisija veic avansa
 maksājumu 11 % apmērā no Fonda kopējā
 ieguldījuma darbības programmā.
 2. Avansa maksājumu izmanto
 tikai tiem maksājumiem, ko veic
 saņēmējinstitūcijām, lai īstenotu darbības
 programmu. Šā mērķa labad to nekavējoties dara pieejamu
 atbildīgajai institūcijai.
 3. Ja 24 mēnešu
 laikā no dienas, kad Komisija samaksājusi pirmo avansa
 maksājumu, netiek nosūtīts neviens darbības programmas
 maksājuma pieteikums, avansa maksājumu atmaksā Komisijai. Šis
 atmaksājums neietekmē Kopienas ieguldījumu konkrētajā
 darbības programmā.
 4. Summu, kas izmaksāta
 kā avansa maksājums, pilnībā dzēš no Komisijas
 uzskaites ne vēlāk kā programmas slēgšanas brīdī.
 42. pants
 Termiņi
 starpposma maksājuma pieteikumu iesniegšanai un maksājumu veikšanai
 1. Sertifikācijas
 iestāde regulāri iesniedz starpposma maksājuma pieteikumu,
 kurā iekļauj visas summas, kas tās pārskatā
 ierakstītas kā publiskā sektora atbalsts, kurš izmaksāts
 saņēmējinstitūcijām pārskata gadā, kas
 beidzas 30. jūnijā.
 2. Sertifikācijas
 iestāde iesniedz pēdējo starpposma maksājuma pieteikumu
 līdz 31. jūlijam pēc iepriekšējā pārskata
 gada beigām, katrā ziņā pirms pirmā starpposma
 maksājuma pieteikuma iesniegšanas par nākamo pārskata gadu.
 3. Pirmo starpposma
 maksājuma pieteikumu neiesniedz, pirms Komisijai paziņots par
 vadošās iestādes un sertifikācijas iestādes norīkošanu
 saskaņā ar 32. panta 1. punktu.
 4. Ja Komisijai nav
 nosūtīts gada īstenošanas ziņojums saskaņā ar 11. pantu,
 starpposma maksājumus par darbības programmu neveic.
 5. Ņemot vērā
 pieejamo finansējumu, Komisija veic starpposma maksājumu ne vēlāk
 kā 60 dienas pēc dienas, kad tā reģistrējusi
 maksājuma pieteikumu.
 43. pants
 Maksājuma
 termiņa pārtraukums
 1. Deleģētais
 kredītrīkotājs Finanšu regulas nozīmē var
 pārtraukt pieprasītā starpposma maksājuma veikšanas
 termiņu maksimāli uz deviņiem mēnešiem ar šādiem
 nosacījumiem:
 (a)
 saskaņā ar valsts vai Savienības
 revīzijas institūcijas sniegtu informāciju pierādījumi
 liecina, ka ir būtiski trūkumi pārvaldības un kontroles
 sistēmas darbībā;
 (b)
 pēc tam, kad deleģētā
 kredītrīkotāja rīcībā nonākusi
 informācija, kas liecina, ka izdevumi maksājuma
 pieprasījumā ir saistīti ar pārkāpumu, kam ir
 nopietnas finansiālas sekas, tam jāveic papildu pārbaudes;
 (c)
 nav iesniegts kāds no 45. panta 1. punktā
 noteiktajiem dokumentiem.
 2. Deleģētais
 kredītrīkotājs var ierobežot pārtraukumu līdz izdevumu
 daļai, kas ietverta maksājuma pieprasījumā, kuru skar 1. punktā
 minētie elementi. Deleģētais kredītrīkotājs
 nekavējoties informē dalībvalsti un vadošo iestādi par
 pārtraukšanas iemeslu un pieprasa tām labot situāciju.
 Deleģētais kredītrīkotājs izbeidz pārtraukumu,
 tiklīdz ir veikti vajadzīgie pasākumi.
 44. pants
 Maksājumu
 apturēšana
 1. Komisija var apturēt
 visus starpposma maksājumus vai to daļu, ja:
 (a)
 darbības programmas pārvaldības un
 kontroles sistēmā ir būtisks trūkums, kuram nav veikti
 koriģējoši pasākumi;
 (b)
 izdevumu deklarācijā iekļautie
 izdevumi ir saistīti ar pārkāpumu, kam ir nopietnas
 finansiālas sekas un kas nav labots;
 (c)
 dalībvalsts nav veikusi vajadzīgos
 pasākumus, lai labotu situāciju, un tāpēc ir piemērots
 pārtraukums saskaņā ar 43. pantu;
 (d)
 pastāv nopietni trūkumi
 attiecībā uz uzraudzības sistēmas vai
 rādītāju datu kvalitāti un uzticamību.
 2. Komisija ar īstenošanas
 aktiem var nolemt apturēt visus starpposma maksājumus vai daļu
 no tiem pēc tam, kad tā ir atvēlējusi dalībvalstij iespēju
 iesniegt piezīmes.
 3. Komisija izbeidz starpposma
 maksājumu pilnīgu vai daļēju apturēšanu, ja
 dalībvalsts ir veikusi vajadzīgos pasākumus, kas ļauj
 atcelt apturēšanu.
 2. nodaļa. Pārskatu
 pārbaude un akceptēšana
 45. pants
 Informācijas
 iesniegšana
 1. Par katru gadu, sākot no
 2015. gada līdz 2022. gadam ieskaitot, līdz 15. februārim
 nākamajā gadā pēc pārskata perioda beigām
 saskaņā ar Finanšu regulas 56. pantu dalībvalsts iesniedz
 Komisijai šādus dokumentus un informāciju:
 (a)
 saskaņā ar 32. pantu
 norīkotās Finanšu regulas 56. panta 5. punktā
 minētās attiecīgās institūcijas (struktūras)
 apliecinātu gada pārskatu;
 (b)
 Finanšu regulas 56. panta 5. apakšpunktā
 minēto pārvaldības deklarāciju;
 (c)
 revīzijas nobeiguma un kontroļu
 ziņojumu gada kopsavilkumu, ieskaitot analīzi par kļūdu un
 vājo punktu raksturu un apmēru un veiktajiem vai plānotajiem
 koriģējošajiem pasākumiem;
 (d)
 revīzijas atzinumu, ko sniegusi norīkota
 neatkarīga Finanšu regulas 56. panta 5. punktā minēta
 revīzijas institūcija, kam pievienots kontroles ziņojums,
 kurā izklāstīts tajās revīzijās
 konstatētais, kas veiktas saistībā ar pārskata gadu, uz
 kuru attiecas atzinums.
 2. Pēc Komisijas
 pieprasījuma dalībvalsts iesniedz Komisijai papildinformāciju.
 Ja dalībvalsts nesniedz pieprasīto informāciju līdz
 Komisijas noteiktajam iesniegšanas termiņam, Komisija var pieņemt
 lēmumu par pārskatu akceptēšanu, pamatojoties uz tās
 rīcībā esošo informāciju.
 46. pants
 Pārskatu
 saturs
 1. Apliecinātajā
 pārskatā par katru darbības programmu aptver
 pārskata gadu un ietver visus šeit minētos elementus un
 attiecībā uz 25. panta 2. punktā minētās
 tehniskās palīdzības izdevumiem:
 (a)
 to attiecināmo izdevumu kopsummu, kuri
 ierakstīti sertifikācijas iestādes pārskatā kā
 tādi, kas radušies saņēmējinstitūcijām un ko
 tās samaksājušas, īstenojot darbības, to publiskā
 sektora attiecināmo izdevumu kopsummu, kuri radušies, īstenojot
 darbības, un atbilstošo publiskā sektora ieguldījumu, kas
 samaksāts saņēmējinstitūcijām;
 (b)
 pārskata gadā atsauktās un
 atgūtās summas, pārskata gada beigās atgūstamās
 summas un neatgūstamās summas;
 (c)
 atbilstīgi a) apakšpunktam
 norādīto izdevumu un par to pašu pārskata gadu maksājuma
 pieteikumos deklarēto izdevumu sabalansējumu, papildinātu ar
 atšķirību skaidrojumu.
 2. Sertifikācijas
 iestāde pārskatā var norādīt piešķīrumu, kas
 nepārsniedz 5 % no kopējiem izdevumiem, kuri par konkrēto
 pārskata gadu iekļauti maksājumu pieteikumos, ja revīzijas
 iestāde tajā laikā īsteno izdevumu likumības un
 pareizības novērtēšanu. Attiecīgo summu izslēdz no 1. punkta
 a) apakšpunktā minētās attiecināmo izdevumu
 kopējās summas. Šīs summas galīgi iekļauj
 nākamā gada pārskatā vai izslēdz no tā.
 47. pants
 Pārskatu
 pārbaude un akceptēšana
 1. Līdz 30. aprīlim
 nākamajā gadā pēc pārskata perioda beigām
 Komisija lemj, vai akceptēt pārskatus, ko iesniegušas attiecīgās
 institūcijas, kuras attiecībā uz darbības programmu
 norīkotas saskaņā ar 28. pantu. Akceptēšanas
 lēmumā ņem vērā iesniegto pārskatu
 pilnīgumu, precizitāti un patiesumu, un tas neskar vēlākas
 finanšu korekcijas.
 2. Lai aprēķinātu
 summu, kas pārskata gadā jāsedz no Fonda, Komisija ņem
 vērā:
 (a)
 attiecināmos publiskā sektora izdevumus,
 kas radušies, īstenojot darbības, kuras ierakstītas
 46. panta 1. punkta a) apakšpunktā minētajā
 pārskatā, un kam piemēro 18. pantā noteikto
 līdzfinansējuma likmi;
 (b)
 pārskata gadā Komisijas veikto
 maksājumu kopsummu, kurā ietilpst starpposma maksājumi, ko
 Komisija veikusi saskaņā ar 37. panta 1. punktu un 19. pantu.
 3. Attiecībā uz gada
 atlikumu, kas pārskatu akceptēšanas rezultātā ir
 iekasējamas no dalībvalstīm, Komisijas izdod iekasēšanas
 rīkojumu. Gada atlikumu, kas maksājams dalībvalstij, pieskaita
 nākamajam starpposma maksājumam, ko Komisija veic pēc
 pārskatu pārbaudes un akceptēšanas.
 4. Ja ar dalībvalsti
 saistītu iemeslu dēļ Komisija nevar akceptēt pārskatus
 līdz 30. aprīlim nākamajā gadā pēc
 pārskata gada beigām, tad Komisija informē dalībvalsti par
 rīcību, kas jāveic vadošajai iestādei vai revīzijas
 iestādei, vai par papildu iztaujāšanu, ko Komisija ierosina veikt
 saskaņā ar 33. panta 2. un 3. punktu.
 5. Komisija izmaksā gada
 atlikumu, pamatojoties uz pārskatā deklarētajiem izdevumiem, no
 kuriem atskaitīti visi Komisijai deklarētie izdevumi, uz kuriem
 attiecas pretrunu procedūra ar revīzijas iestādi.
 48. pants
 Dokumentu
 pieejamība
 1. Vadošā iestāde
 nodrošina, lai pēc pieprasījuma Komisijai un Eiropas Revīzijas
 palātai būtu pieejami visi attaisnojošie dokumenti par
 darbībām attiecībā uz triju gadu laikposmu. Minētais
 triju gadu laikposms sākas 31. decembrī gadā, kad Komisija
 saskaņā ar 47. pantu pieņēmusi pārskatu
 akceptēšanas lēmumu vai vēlākais — galīga
 atlikuma maksājuma dienā.
 Šo triju gadu laikposmu pārtrauc
 tiesvedības vai administratīvas procedūras gadījumā
 vai pēc pienācīgi pamatota Komisijas pieprasījuma.
 2. Dokumentus glabā vai nu
 to oriģināleksemplāros, vai apliecinātu kopiju veidā,
 vai vispāratzītos datu nesējos, tostarp dokumentu
 oriģinālu elektroniskajās versijās vai tādu dokumentu
 veidā, kuriem ir tikai elektroniskās versijas.
 3. Dokumentus glabā
 formā, kas ļauj identificēt datu subjektus, ne ilgāk
 kā vajadzīgs, lai sasniegtu mērķus, kuru dēļ dati
 ir vākti vai kuru dēļ tos apstrādā papildus.
 4. Lai noteiktu, kurus datu
 nesējus var uzskatīt par vispāratzītiem, Komisija ir
 pilnvarota pieņemt deleģētus aktus saskaņā ar 59. pantu.
 5. Valsts iestādes nosaka
 sertifikācijas procedūru attiecībā uz tādu dokumentu
 atbilstību oriģinālam, kurus glabā vispāratzītos
 datu nesējos, un nodrošina glabāto dokumentu versiju atbilstību
 valsts tiesību aktu prasībām un uzticamību
 revīzijā.
 6. Ja dokumenti ir tikai
 elektroniskā versijā, izmantotajām datorsistēmām
 jāatbilst atzītiem drošības standartiem, kas nodrošina
 glabāto dokumentu atbilstību valsts tiesību aktu
 prasībām un uzticamību revīzijā.
 49. pants
 Noslēguma
 dokumentu iesniegšana un galīgā atlikuma maksājums
 1. Dalībvalstis līdz 2023. gada
 30. septembrim iesniedz šādus dokumentus:
 (a)
 galīgā atlikuma maksājuma
 pieteikumu;
 (b)
 nobeiguma īstenošanas ziņojumu par
 darbības programmu un
 (c)
 45. panta 1. punktā minētos
 dokumentus par pēdējo pārskata gadu no 2022. gada 1. jūlija
 līdz 2023. gada 30. jūnijam.
 2. Galīgo atlikumu
 izmaksā ne vēlāk kā trīs mēnešus pēc dienas,
 kad akceptēts pārskats par pēdējo pārskata gadu, vai
 vienu mēnesi pēc nobeiguma īstenošanas ziņojuma akceptēšanas,
 izvēloties vēlāko dienu.
 3. nodaļa. Finanšu korekcijas un
 atgūšana
 50. pants
 Dalībvalstu
 veiktās finanšu korekcijas
 1. Dalībvalstis vispirms ir
 atbildīgas par pārkāpumu izmeklēšanu, vajadzīgo
 finanšu korekciju veikšanu un summu atgūšanu. Ja pārkāpumi ir
 sistēmiski, dalībvalsts izmeklēšanu attiecina uz visām
 darbībām, kas varētu būt skartas.
 2. Dalībvalsts veic
 vajadzīgās finanšu korekcijas saistībā ar atsevišķiem
 vai sistēmiskiem pārkāpumiem, kas atklāti
 darbībās vai darbības programmā. Finanšu korekcijas veic,
 atceļot visu darbībai vai darbības programmai piešķirto publiskā
 sektora ieguldījumu vai tā daļu. Dalībvalsts ņem
 vērā pārkāpumu veidu un smagumu un Fonda finansiālos
 zaudējumus un piemēro samērīgu korekciju. Vadošā
 iestāde reģistrē finanšu korekcijas gada pārskatā par
 pārskata gadu, kuram nolemts piemērot minēto atcelšanu.
 3. Fonda ieguldījumu, kas
 atcelts saskaņā ar 2. punktu, dalībvalsts, ievērojot 4. punktu,
 attiecīgajā darbības programmā var izmantot atkārtoti.
 4. Ieguldījumu, kas atcelts
 saskaņā ar 2. punktu, nevar atkārtoti izmantot
 darbībai, kurai piemērota korekcija, vai, ja finanšu korekcija
 piemērota par sistēmisku pārkāpumu, —darbībai,
 kuru skāris sistēmiskais pārkāpums.
 5. Komisijas veiktās
 finanšu korekcijas neskar dalībvalsts pienākumu atgūt
 līdzekļus saskaņā ar šo pantu.
 51. pants
 Komisijas
 veiktās finanšu korekcijas
 1. Komisija veic finanšu
 korekcijas, ar īstenošanas aktu atceļot visu Savienības
 ieguldījumu darbības programmā vai tā daļu un
 atgūstot summas no dalībvalsts, lai no Savienības
 finansējuma izslēgtu izdevumus, kas pārkāpj
 piemērojamos Savienības un valsts tiesību aktus, tostarp
 saistībā ar Komisijas vai Eiropas Revīzijas palātas
 konstatētajiem trūkumiem dalībvalstu pārvaldības un
 kontroles sistēmās.
 2. Piemērojamo
 Savienības vai valsts tiesību aktu pārkāpuma dēļ
 finanšu korekciju veic tikai tad, ja ir kāds no šādiem
 apstākļiem:
 (a)
 pārkāpums ir skāris vai būtu
 varējis skart vadošās iestādes veikto darbības atlasi Fonda
 atbalstam;
 (b)
 pārkāpums ir skāris vai būtu
 varējis skart izdevumu summu, kas deklarēta atmaksāšanai no
 Savienības budžeta.
 52. pants
 Komisijas
 veiktās finanšu korekcijas kritēriji
 1. Komisija veic finanšu
 korekcijas, ja pēc vajadzīgās pārbaudes tā secina, ka:
 (a)
 darbības programmas pārvaldības un
 kontroles sistēmā ir nopietns trūkums, kas apdraud darbības
 programmai jau izmaksāto Savienības ieguldījumu;
 (b)
 dalībvalsts nav izpildījusi 50. pantā
 noteiktos pienākumus, pirms saskaņā ar šo pantu sākta
 korekcijas procedūra;
 (c)
 maksājuma pieteikumā iekļautie
 izdevumi ir saistīti ar pārkāpumu un pirms korekcijas
 procedūras sākšanas saskaņā ar šo punktu dalībvalsts
 tos nav koriģējusi.
 Veicot finanšu korekcijas, Komisija pamatojas uz
 individuāliem identificēto pārkāpumu gadījumiem un
 ņem vērā, vai pārkāpums ir sistēmisks. Ja nav
 iespējams precīzi skaitliski noteikt to no fondiem segto izdevumu
 summu, kuri saistīti ar pārkāpumu, Komisija piemēro vienotu
 likmi vai ekstrapolētu finanšu korekciju.
 2. Lemjot
 par 1. punktā noteiktās korekcijas summu, Komisija ņem
 vērā pārkāpuma raksturu un smagumu, kā arī
 attiecīgajā darbības programmā konstatēto
 pārvaldības un kontroles sistēmu nepilnību apjomu un
 finansiālās sekas.
 3. Ja Komisija savu nostāju
 pamato ar ziņojumiem, ko iesnieguši revidenti, kas nav revidenti no
 Komisijas dienestiem, tad Komisija izdara pati savus secinājumus par
 finansiālajām sekām, iepriekš izvērtējusi
 pasākumus, ko attiecīgā dalībvalsts veikusi atbilstīgi
 50. panta 2. punktam, saskaņā ar 27. panta 2. punktu
 nosūtītos paziņojumus un visas dalībvalsts atbildes.
 4. Komisija
 ir pilnvarota saskaņā ar 59. pantu pieņemt
 deleģētus aktus, kuros nosaka kritērijus, kas izmantojami, lai
 noskaidrotu piemērojamās finanšu korekcijas līmeni.
 53. pants
 Komisijas
 veiktās finanšu korekcijas procedūra
 1. Pirms lēmuma
 pieņemšanas par finanšu korekciju Komisija sāk procedūru,
 informējot attiecīgo dalībvalsti par savas pārbaudes
 pagaidu secinājumiem un pieprasot, lai dalībvalsts divu mēnešu
 laikā iesniedz piezīmes.
 2. Ja Komisija ierosina finanšu
 korekciju, pamatojoties uz ekstrapolāciju vai vienotu likmi,
 dalībvalstij pēc attiecīgo dokumentu pārbaudes tiek dota
 iespēja parādīt, ka pārkāpuma faktiskais apjoms ir
 mazāks, nekā to novērtējusi Komisija. Vienojoties ar
 Komisiju, dalībvalsts var ierobežot šīs pārbaudes tvērumu,
 lai tas attiektos tikai uz attiecīgo dokumentu atbilstošu daļu vai
 izlasi. Šādai pārbaudei paredzētais laiks nav ilgāks par
 diviem mēnešiem pēc 1. punktā minētā divu
 mēnešu laikposma, izņemot gadījumus, kad tam ir
 pienācīgs pamatojums.
 3. Komisija ņem
 vērā visus pierādījumus, ko dalībvalsts iesniegusi 1.
 un 2. punktā noteiktajā termiņā.
 4. Ja dalībvalsts
 nepiekrīt Komisijas pagaidu secinājumiem, Komisija uzaicina
 dalībvalsti uz noklausīšanos, lai nodrošinātu, ka Komisijas
 secinājumiem par finanšu korekcijas veikšanu ir pieejama visa
 vajadzīgā informācija un apsvērumi.
 5. Lai piemērotu finanšu
 korekcijas, sešu mēnešu laikā no noklausīšanās dienas vai
 no dienas, kad tiek saņemta papildinformācija, gadījumā ja
 dalībvalsts pēc noklausīšanās piekrīt iesniegt
 šādu papildinformāciju, Komisija ar īstenošanas aktiem
 pieņem lēmumu. Komisija ņem vērā visu procedūras
 gaitā iesniegto informāciju un apsvērumus. Ja
 noklausīšanās nenotiek, sešu mēnešu termiņš sākas
 divus mēnešus no dienas, kad saņemts Komisijas sūtītais
 uzaicinājums uz noklausīšanos.
 6. Ja Komisija vai Eiropas
 Revīzijas palāta konstatē pārkāpumus, kas ietekmē
 Komisijai nosūtīto gada pārskatu, ar attiecīgu finanšu
 korekciju samazina darbības programmai piešķirto atbalstu no Fonda.
 54. pants
 Atmaksas
 Savienības budžetā - Atgūšana
 1. Visas atmaksas, kas
 jāveic Savienības vispārējā budžetā, izdara
 līdz termiņam, kas norādīts saskaņā ar Finanšu
 regulas 77. pantu sagatavotajā iekasēšanas rīkojumā.
 Termiņš ir pēdējā diena otrajā mēnesī
 pēc rīkojuma izdošanas.
 2. Par kavētu atmaksu
 maksā kavējuma procentus no termiņa beigu dienas līdz
 faktiskā maksājuma dienai. Šādu procentu likme ir par pusotru
 procentu augstāka nekā likme, ko piemēro Eiropas
 Centrālā banka galvenajās refinansēšanas
 operācijās tā mēneša pirmajā darbadienā,
 kurā iekrīt maksāšanas diena.
 55. pants
 Samērīga
 darbības programmu kontrole
 1. Darbībām, kurām
 kopējie attiecināmie izdevumi nepārsniedz EUR 100 000,
 piemēro ne vairāk kā vienu revīziju, ko veic vai nu
 revīzijas iestāde, vai Komisija pirms visu attiecīgo izdevumu
 pārbaudes saskaņā ar 47. pantu. Citām
 darbībām nepiemēro vairāk kā vienu revīziju vienā
 pārskata gadā, ko veic revīzijas iestāde un Komisija pirms
 visu attiecīgo izdevumu pārbaudes saskaņā ar 47. pantu.
 Šie noteikumi neskar 5. un 6. punktu.
 2. Darbības revīzija
 var aptvert visus tās īstenošanas posmus un visus līmeņu
 izplatīšanas ķēdē, izņemot kontroli pār
 faktiskajiem galīgajiem saņēmējiem, ja vien riska
 novērtējumā noteikts konkrēts pārkāpumu vai
 krāpšanas risks.
 3. Ja visnesenākais
 revīzijas atzinums par darbības programmām liecina, ka nav
 būtisku trūkumu, Komisija nākamajā sanāksmē, kas
 minēta 34. panta 2. punktā, var vienoties ar revīzijas
 iestādi, ka revīzijas darba apjomu var samazināt tā, lai
 tas būtu samērīgs ar konstatēto risku. Šādos
 gadījumos Komisija neveic savas revīzijas uz vietas, ja vien nav
 pierādījumu, kas liecina par pārvaldības un kontroles
 sistēmas trūkumiem, kuri ietekmē izdevumus, kas deklarēti
 Komisijai pārskata gadā, kura pārskats ir akceptēts.
 4. Ja Komisija secina, ka
 tā var paļauties uz revīzijas iestādes atzinumu par
 darbības programmu, tā var vienoties ar revīzijas iestādi
 ierobežot savas uz vietas veicamās revīzijas līdz revīzijas
 iestādes darba revīzijai, ja vien nav pierādījumu par
 trūkumiem revīzijas iestādes darbā attiecībā uz
 to pārskata gadu, kura pārskats ir akceptēts.
 5. Trīs gadus pēc visu
 darbības izdevumu akceptēšanas saskaņā ar 47. pantu,
 Revīzijas iestāde un Komisija kā daļu no revīzijas
 parauga var veikt darbību revīziju jebkurā laikā, ja riska
 novērtējumā noteikts konkrēts pārkāpumu vai
 krāpšanas risks, ja ir pierādījumi par nopietniem trūkumiem
 darbības programmas pārvaldības un kontroles sistēmā.
 6. Komisija jebkurā
 laikā var veikt darbību revīziju, lai, atkārtojot
 revīziju, novērtētu revīzijas iestādes darbu.
 4. nodaļa. Saistību
 atcelšana
 56. pants
 Noteikumi
 par saistību atcelšanu
 1. Komisija var atcelt saistības par ikvienu summu, kas
 aprēķināta saskaņā ar darbības programmas otro
 daļu un kas nav izmantota avansa maksājumiem, starpposma
 maksājumiem un gada atlikuma maksājumam līdz 31. decembrim
 otrajā finanšu gadā pēc darbības programmas budžeta
 saistību uzņemšanās gada vai arī par ko saskaņā
 ar 42. pantu nav nosūtīts maksājuma pieteikums, kas
 sagatavots saskaņā ar 38. pantu.
 Lai atceltu saistības, Komisija šo summu
 aprēķina, katrai budžetā no 2015. līdz 2020. finanšu
 gadam paredzēto saistību summai pievienojot vienu gada budžeta
 saistību sestdaļu, kura attiecas uz 2014. gada kopējo
 ieguldījumu.
 2. Atkāpjoties no 1. punkta
 pirmās daļas, saistību atcelšanas termiņus nepiemēro
 gada budžeta saistībām, kas attiecas uz 2014. gada kopējo
 ieguldījumu.
 3. Ja pirmās gada budžeta
 saistības attiecas uz 2015. gada kopējo ieguldījumu, tad,
 atkāpjoties no 1. punkta, saistību atcelšanas termiņus
 nepiemēro gada budžeta saistībām, kas attiecas uz 2015. gada
 kopējo ieguldījumu. Šādos gadījumos Komisija
 aprēķina summu atbilstīgi 1. punkta pirmajai daļai,
 katrai budžetā no 2016. līdz 2020. finanšu gadam paredzēto
 saistību summai pievienojot vienu gada budžeta saistību
 piektdaļu, kura attiecas uz 2015. finanšu gada kopējo
 ieguldījumu.
 4. Tā saistību
 daļa, kas joprojām nav izmantota 2022. gada 31. decembrī,
 tiek atcelta, ja Komisija līdz 2023. gada 30. septembrim nav
 saņēmusi dokumentus, kas vajadzīgi saskaņā ar 47. panta
 2. punktu.
 57. pants
 Izņēmums
 attiecībā uz saistību atcelšanu
 1. Summu, uz kurām attiecas
 saistību atcelšana, samazina par summām, ko atbildīgā
 institūcija nav varējusi deklarēt Komisijai šādu iemeslu
 dēļ:
 (a)
 darbības apturētas tiesvedības
 dēļ, administratīva kārtā veiktas
 pārsūdzības dēļ vai
 (b)
 nepārvarama vara nopietni ietekmē visas
 darbības programmas vai tās daļas īstenošanu. Valsts
 iestādes, kas ziņo par nepārvaramu varu, parāda
 nepārvaramās varas tiešo ietekmi uz visas darbības programmas
 vai tās daļas īstenošanu;
 (c)
 Samazinājumu var pieprasīt vienreiz, ja
 apturēšana vai nepārvaramā vara pastāv ne ilgāk
 kā gadu, vai vairākas reizes atbilstīgi nepārvaramās
 varas ilgumam vai gadu skaitam no dienas, kad pieņemts tiesas vai
 administratīvais lēmums, ar ko aptur darbības īstenošanu,
 līdz dienai, kad pieņemts galīgais tiesas vai
 administratīvais lēmums.
 2. Līdz 31. janvārim
 dalībvalsts nosūta Komisijai informāciju par 1. punktā
 minētajiem izņēmumiem attiecībā uz summām, kas
 deklarējamas līdz iepriekšējā gada beigām.
 58. pants
 Saistību
 atcelšanas procedūra
 1. Ja iespējams, ka tiks
 piemērota 56. pantā paredzētā saistību atcelšana,
 Komisija savlaicīgi informē dalībvalsti un vadošo iestādi.
 2. Komisija, pamatojoties uz
 informāciju, kas ir tās rīcībā 31. janvārī,
 informē dalībvalsti un vadošo iestādi par atcelto saistību
 summu, kas izriet no tās rīcībā esošās
 informācijas.
 3. Dalībvalstij ir divi
 mēneši laika, lai piekristu atceļamo saistību summai vai
 iesniegtu savus apsvērumus.
 4. Dalībvalsts līdz 30. jūnijam
 iesniedz Komisijai pārskatītu finansēšanas plānu, kas par
 attiecīgo finanšu gadu atspoguļo darbības programmai samazināto
 atbalsta summu. Ja tas iesniegts netiek, Komisija pārskata
 finansēšanas plānu, attiecīgajam finanšu gadam samazinot Fonda
 ieguldījumu.
 5. Komisija ar īstenošanas
 aktu groza lēmumu, ar ko pieņem darbības programmu, ne
 vēlāk kā 30. septembrī.
 VII sadaļa.
 PILNVARU DELEĢĒŠANA, ĪSTENOŠANA UN NOBEIGUMA NOTEIKUMI
 59. pants
 Deleģēšanas
 īstenošana
 1. Pilnvaras pieņemt
 deleģētos aktus Komisijai piešķir, ievērojot šajā
 pantā izklāstītos nosacījumus.
 2. Šajā regulā
 minētās pilnvaras deleģē uz nenoteiktu laiku, sākot no
 šīs regulas spēkā stāšanās dienas.
 3. Tiklīdz Komisija
 pieņem deleģēto aktu, tā par to paziņo vienlaikus
 Eiropas Parlamentam un Padomei.
 4. Deleģētie akti
 stājas spēkā tikai tad, ja divu mēnešu laikā no
 dienas, kad minētais akts paziņots Eiropas Parlamentam un Padomei, ne
 Eiropas Parlaments, ne Padome nav izteikuši iebildumus, vai ja pirms
 minētā laikposma beigām gan Eiropas Parlaments, gan Padome ir
 informējuši Komisiju par savu nodomu neizteikt iebildumus. Pēc Eiropas
 Parlamenta vai Padomes iniciatīvas šo laikposmu pagarina par diviem
 mēnešiem.
 Ja pēc šā laikposma beigām ne
 Eiropas Parlaments, ne Padome nav izteikuši iebildumus pret deleģēto
 aktu, to publicē Eiropas Savienības Oficiālajā
 Vēstnesī un tas stājas spēkā dienā, kas
 tajā noteikta.
 Deleģēto aktu var publicēt Eiropas
 Savienības Oficiālajā Vēstnesī, un tas var
 stāties spēkā pirms minētā laikposma beigām, ja
 gan Eiropas Parlaments, gan Padome ir informējuši Komisiju par savu nodomu
 neizteikt iebildumus.
 Ja Eiropas Parlaments vai Padome izsaka iebildumus
 pret deleģēto aktu, akts nestājas spēkā. Iestāde,
 kas izsaka iebildumus, pamato, kāpēc tā iebilst pret
 deleģēto aktu.
 60. pants
 Komiteju
 procedūra
 1. Komitejai palīdz
 komiteja Regulas (ES) Nr. 182/2011 nozīmē.
 2. Ja ir atsauce uz šo punktu,
 piemēro Regulas (ES) Nr. 182/2011 4. pantu.
 3. Ja ir atsauce uz šo punktu,
 piemēro Regulas (ES) Nr. 182/2011 5. pantu.
 Ja komitejas atzinums saskaņā ar 2. un
 3. punktu ir jāsaņem rakstiskā procedūrā,
 šādu procedūru beidz bez rezultāta, ja atzinuma sniegšanai
 noteiktajā termiņā tā nolemj komitejas
 priekšsēdētājs vai to pieprasa (...) [locekļu skaits]
 komitejas locekļi (... locekļu vairākums) [vairākumu
 norāda konkrēti: vienkāršs, divu trešdaļu utt.)] ].
 Ja komiteja nesniedz atzinumu, Komisija
 nepieņem īstenošanas akta projektu, un piemēro Regulas (ES)
 Nr. 182/2011 5. panta 4. punkta trešo daļu.
 61. pants
 Stāšanās
 spēkā
 Šī regula stājas spēkā
 divdesmitajā dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Eiropas Parlamenta vārdā — Padomes
 vārdā —
 priekšsēdētājst priekšsēdētājs
 I pielikums. Darbības programmas
 šablons
 Nodaļa Iedaļa Apakšiedaļa || Apraksts / novērojumi || Apjoms (zīmes)
 1. Identifikācija || Šīs iedaļas mērķis ir tikai identificēt attiecīgo programmu. Šajā nodaļā skaidri jānorāda: Dalībvalsts Darbības programmas nosaukums CCI || 200
 2. programmas veidošana || ||
 2.1. Stāvoklis || Risināmās materiālās nenodrošinātības identifikācija un pamatojums || 4000
 || Materiālās nenodrošinātības veida identifikācija, kas saglabāta attiecībā uz darbības programmu. || 200
 2.x. X risinātā materiālā nenodrošinātība || Katram risināmajam materiālās nenodrošinātības veidam būtu jāvelta viena iedaļa (un atbilstošās apakšiedaļas). ||
 2.x.1. Apraksts || Sniedzamā materiālā atbalsta un attiecīgo papildpasākumu galveno raksturlielumu un mērķu apraksts. || 4000
 2.x.2. 2.x.2. Valsts shēmas || Atbalstāmo valsts shēmu apraksts || 2000
 2.4. Citi jautājumi || Cita informācija, ko uzskata par vajadzīgu || 4000
 3. Īstenošana || ||
 3.1. Vistrūcīgāko personu identifikācija || Mehānisma apraksts, kas nosaka vistrūcīgāko personu atbilstības kritērijus, vajadzības gadījumā diferencējot pēc risinātā materiālās nenodrošinātības veida. || 2000
 3.2. Darbību atlase || Darbību atlases kritēriji un atlases mehānisma apraksts, vajadzības gadījumā diferencējot pēc risinātā materiālās nenodrošinātības veida. || 2000
 3.3. Partnerorganizāciju atlase || Partnerorganizāciju atlases kritēriji, vajadzības gadījumā diferencējot pēc risinātā materiālās nenodrošinātības veida. || 2000
 3.4. Papildināmība ar ESF || Papildināmības ar ESF nodrošināšanas mehānisma apraksts || 4000
 3.4. Institucionālā struktūra || Darbības programmas īstenošanas noteikumu apraksts, kurā identificēta vadošās iestāde, vajadzības gadījumā sertifikācijas iestāde, revīzijas iestāde un institūcija, kurai Komisija veiks maksājumus. || 4000
 3.5. Uzraudzība un novērtēšana || Šajā apakšiedaļā būtu jāraksturo, kā noritēs programmas īstenošanas uzraudzība. Jo īpaši nepieciešams izskaidrot, kā izmantos rādītājus, lai sekotu programmas īstenošanai. Rādītāji ietver finanšu rādītājus, kas saistīti ar piešķirtajiem izdevumiem un rezultātu rādītājus saistībā ar atbalstītajām darbībām. || 4000
 3.6. Tehniskā palīdzība || Tehniskās palīdzības plānotās izmantošanas apraksts saskaņā ar X panta 2. punktu, tostarp pasākumi atbalsta saņēmējinstitūciju administratīvo spēju stiprināšanai saistībā darbību ar pareizu finanšu pārvaldību. || 4000
 4. FINANŠU PLĀNS || Šajā sadaļā būtu jāiekļauj: (1) tabula, kurā katram gadam norāda finanšu apropriāciju summu, kas saskaņā ar 18. pantu paredzēta atbalstam no Fonda, un līdzfinansējumu; (2) tabula, kurā visam plānošanas periodam norāda kopējās finanšu apropriācijas summu attiecībā uz atbalstu no darbības programmas katram risinātajam materiālās nenodrošinātības veidam, kā arī attiecīgos papildpasākumus. || Teksts: 1000 Dati CSV vai XLS formātā
 || ||
 || ||
 Finanšu
 datu formāts (4. iedaļa):
 4.1 .1. Darbības programmas finanšu
 plāns, norādot Fonda gada saistības un atbilstošo valsts
 līdzfinansējumu darbības programmā (EUR)
 || Kopā || 2014 || 2015 || .... || 2020
 Fonds (a) || || || || ||
 Valsts līdzfinansējums (b) || || || || ||
 Publiskie attiecināmie izdevumi (c) = (a) + (b) || || || || ||
 Līdzfinansējuma likme* (d) = (a) / (c) || ||
 * Šo likmi tabulā var noapaļot
 līdz tuvākajam veselajam skaitlim. Precīza izdevumu
 atmaksāšanas likme ir attiecība (d).
 4.1.2. Finanšu plāns, kurā
 norādītas darbības programmas atbalsta kopējās finanšu
 apropriācijas par katru risinātās materiālās
 nenodrošinātības veidu, kā atbilstošie papildpasākumi
 (EUR).
 Intervences joma || Publiskā sektora attiecināmie izdevumi || || || ||
 Kopā || || || || ||
 Tehniskā palīdzība || || || || ||
 Pārtikas nenodrošinātība, || || || || ||
 no kuras papildpasākumi || || || || ||
 Bezpajumtniecība, || || || || ||
 no kuras papildpasākumi || || || || ||
 Bērnu materiālā nenodrošinātība, || || || || ||
 no kuras papildpasākumi || || || || ||
 II PIELIKUMS
 Saistību apropriāciju
 sadalījums pa gadiem — no 2014. gada līdz 2020. gadam
 TIESĪBU AKTA PRIEKŠLIKUMA
 FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas nosaukums
 1.2. Attiecīgās
 politikas jomas ABM/ABB struktūrā
 1.3. Priekšlikuma/iniciatīvas
 būtība
 1.4. Mērķis
 (-i)
 1.5. Priekšlikuma/iniciatīvas
 pamatojums
 1.6. Ilgums
 un finansiālā ietekme
 1.7. Paredzētie
 pārvaldības veidi
 2. PĀRVALDĪBAS PASĀKUMI
 2.1. Uzraudzības
 un ziņošanas noteikumi
 2.2. Pārvaldības
 un kontroles sistēma
 2.3. Krāpšanas
 un pārkāpumu prevencijas pasākumi
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgā(-s)
 daudzgadu finanšu shēmas izdevumu kategorija(-s) un budžeta izdevumu pozīcija(-s)
 3.2. Paredzamā
 ietekme uz izdevumiem
 3.2.1. Paredzamās
 ietekmes uz izdevumiem kopsavilkums
 3.2.2. Paredzamā
 ietekme uz darbības apropriācijām
 3.2.3. Paredzamā
 ietekme uz administratīvajām apropriācijām
 3.2.4. Saderība ar
 pašreizējo daudzgadu finanšu shēmu
 3.2.5. Trešo personu
 dalība finansējumā
 3.3. Paredzamā ietekme uz
 ieņēmumiem
 TIESĪBU
 AKTA FINANŠU PĀRSKATS
 1. PRIEKŠLIKUMA/INICIATĪVAS KONTEKSTS
 1.1. Priekšlikuma/iniciatīvas
 nosaukums
 Priekšlikums
 Eiropas Parlamenta un Padomes regulai par Eiropas Vistrūcīgāko
 personu atbalstīšanas fondu.
 1.2. Attiecīgās
 politikas joma(s) ABM/ABB struktūrā[10]
 4
 Nodarbinātība un sociālās lietas
 0406
 Vistrūcīgākās personas
 1.3. Priekšlikuma/iniciatīvas
 būtība
 § Priekšlikums/iniciatīva
 attiecas uz jaunu darbību
 ̈ Priekšlikums/iniciatīva
 attiecas uz jaunu darbību, pamatojoties uz izmēģinājuma
 projektu/sagatavošanas darbību[11]
 ̈ Priekšlikums/iniciatīva attiecas uz esošas
 darbības pagarināšanu
 ̈ Priekšlikums/iniciatīva
 attiecas uz darbību, kas pārveidota jaunā darbībā
 1.4. Mērķi
 1.4.1. Komisijas daudzgadu
 stratēģiskie mērķi, kurus plānots sasniegt ar
 priekšlikumu/iniciatīvu
 Fonds
 veicina sociālo kohēziju Savienībā, palīdzot sasniegt
 stratēģijas “Eiropa 2020” nabadzības samazināšanas
 mērķus.
 1.4.2. Konkrētie mērķi
 un attiecīgās ABM/ABB darbības
 Konkrētais mērķis Nr. 1
 Ņemot
 vērā vispārējo mērķi, šī programma
 palīdz sasniegt konkrēto mērķi mazināt nabadzības
 smagākās formas Savienībā, sniedzot palīdzību,
 izņemot finansiālu atbalstu vistrūcīgākajām
 personām.
 Attiecīgā(s) ABM/ABB darbība(s)
 0406
 Vistrūcīgākās personas
 1.4.3. Paredzamie rezultāti un
 ietekme
 Norādīt,
 kāda ir priekšlikuma/iniciatīvas iecerētā ietekme uz
 saņēmējinstitūcijām/mērķgrupām.
 Jaunais
 instruments ļaus dalībvalstīm gadā palīdzēt aptuveni
 par diviem miljoniem vistrūcīgāko personu vairāk,
 pozitīvi ietekmējot šo personu veselības stāvokli,
 sociālo iekļautību, nodarbinātību un darba tirgu.
 Tomēr sagaidāms, ka Eiropas Vistrūcīgāko personu
 atbalstīšanas fonda ietekme sniegsies daudz tālāk.
 1. Platformas
 izveide, kurā darbinieki varēs apmainīties ar informāciju
 un pieredzi, sniegs ievērojamu labumu daudzām
 ieinteresētajām personām attiecībā uz procesiem.
 2. Uz
 pierādījumiem balstītā un uz vidēju līdz ilgu
 termiņu orientēta Eiropas Vistrūcīgāko personu
 atbalstīšanas fonda īstenošana, izmantojot darbības programmas,
 arī veicinās dialogu starp dažādām ieinteresēto pušu
 grupām un nākotnē atbalstīs stratēģisku pieeju.
 Piegādes mehānismu uzlabojumiem (jo īpaši vienkāršojot un
 samazinot administratīvo slogu) būtu jānodrošina procesa
 ietekmes nemainīgs nozīmīgums. Eiropas
 Vistrūcīgāko personu atbalstīšanas fonds būs praktiska
 dialoga nodrošināšanas instruments starp Eiropas prioritātēm un
 sociālās kohēzijas politikas virzieniem.
 1.4.4. Rezultātu un ietekmes
 rādītāji
 Norādīt
 priekšlikuma/iniciatīvas īstenošanas uzraudzībā
 izmantojamos rādītājus.
 Institūcijas,
 kas faktiski sniedz materiālo palīdzību lielā
 mērā paļaujas uz brīvprātīgo darbu un
 ziedojumiem. Tādēļ pēc iespējas jāizvairās
 no smagu ziņošanas pienākumu uzkraušanas šādām
 iestādēm. Tāpat sagaidāms, ka šīm
 organizācijām par savu darbu būs jāinformē ne tikai
 Komisija, bet arī citi sponsori un brīvprātīgie, lai uzturētu
 viņu motivāciju. Ierosinātie rādītāji tika
 apspriesti ar Eiropas līmeņa jumta organizācijām un
 atzīti par piemērotiem un reāliem.
 Pirmais
 rādītāju kopums attiecas uz piešķirto līdzekļu
 apjomu:
 1)
 programmas ieguldījums natūrā;
 2)
 finanšu resursi, kas sadalīti pēc izcelsmes (ES un citiem avoti).
 Otrais
 kopīgu rādītāju kopums informē par
 piegādātās palīdzības apjomu un attiecas uz izsniegto
 paciņu skaitu; pagatavotajām/izsniegtajām maltītēm un
 palīdzību saņēmušo vistrūcīgāko personu
 skaitu.
 Šos
 datus vadības iestāde nosūtīs Komisijai gada
 īstenošanas ziņojumā.
 Šo
 pamata ikgadējo ziņošanu papildinās strukturēti apsekojumi.
 Minētos apsekojumus vismaz divreiz īstenošanas periodā uzdos
 veikt pati Komisija. Tie sniegs ieskatu par saņēmējiem,
 t. i., vai dominē konkrētas vecuma grupas vai minoritātes
 utt., novērtēs, cik svarīgi ir ieguldījumi natūrā,
 izņemot preces, piemēram, brīvprātīgais darbs un
 pakalpojumi, kā arī sniegs ieskatu par programmas ietekmi uz tiem.
 Sagaidāms, ka šī informācija tiks sniegta, vienīgi
 pamatojoties uz apzinātiem minējumiem, jo dažos gadījumos
 anonimitāte varētu būt priekšnosacījums, lai klients
 varētu pieņemt atbalstu.
 1.5. Priekšlikuma/iniciatīvas
 pamatojums
 1.5.1. Īstermiņa vai
 ilgtermiņa vajadzības
 Plānotā
 programma sekmētu Savienības sociālās kohēzijas
 mērķi. Priekšlikuma tiesiskais pamats ir LESD 175. panta trešā
 daļa, kurā paredzēti noteikumi īpašai rīcībai
 ārpus struktūrfondu kompetences.
 2010. gadā
 aptuveni ceturto daļu eiropiešu (116 miljoni) apdraudēja
 nabadzības vai sociālās atstumtības risks. Nabadzība
 un sociālā atstumtība nav vienāda visā ES. Kopumā
 šīs problēmas ir aktuālākas austrumu un dienvidu
 dalībvalstīs. Papildus jau esošā nabadzības
 līmeņa un sociālās atstumtības pieaugumam ekonomikas
 krīze (sasaistībā ar fiskālās konsolidācijas
 spiedienu, kurš saistīts ar valsts parāda dinamiku) ir
 mazinājusi arī daudzu dalībvalstu spēju saglabāt
 sociālos izdevumus un ieguldījumus tādā līmenī,
 kas ir pietiekams, lai mainītu šo negatīvo tendenci.
 1.5.2. ES iesaistīšanās
 pievienotā vērtība
 "Eiropa
 2020 — stratēģija gudrai, ilgtspējīgai un integrējošai
 izaugsmei” balstās uz līdzsvarotu redzējumu par ekonomisko
 izaugsmi un sociālo attīstību, kura pamatā ir
 vērienīgi nodarbinātības, izglītības un
 nabadzības samazināšanas mērķi. Nabadzība un
 sociālā atstumtība ir lielākie šķēršļi
 stratēģijas “Eiropa 2020” mērķu sasniegšanai.
 Risinot
 pamatvajadzības, ierosinātais instruments palīdzēs
 mazināt nabadzību un sociālo atstumtību personām, kas
 dzīvo dziļas nenodrošinātības apstākļos.
 Sabiedrības vistrūcīgāko locekļu veicināšana
 saglabāt cilvēka cieņu un cilvēkkapitālu palīdzēs
 stiprināt sociālo kapitālu un sociālo kohēziju
 savās kopienās.
 Šajā
 sakarā, ņemot vērā nabadzības un sociālās
 atstumtības līmeni un raksturu Savienībā, ko vēl
 vairāk pasliktinājusi ekonomikas krīze, kā arī
 neskaidrību par visu dalībvalstu spēju saglabāt
 sociālos izdevumus tādā līmenī, kas garantētu
 sociālās kohēzijas turpmāku nepasliktināšanos un
 stratēģijas “Eiropa 2020” mērķu un uzdevumu izpildi, ir
 nepieciešama ES mēroga rīcība.
 1.5.3. Līdzīgas
 līdzšinējās pieredzes rezultātā gūtās
 atziņas
 Šis
 ir jauns instruments. Tomēr pieredze, kas gūta no
 palīdzības programmas vistrūcīgākajām
 personām (VTP) ir būtiska. Līdz ar paredzamo intervences
 krājumu trūkumu VTP programma tādējādi ir
 zaudējusi savu racionālo pamatojumu, un tā tiks pārtraukta
 līdz ar 2013. gadam plāna izpildi. Gadu gaitā šī
 shēma bijusi nozīmīgs piegāžu avots
 organizācijām, kas strādā tiešā kontaktā ar
 trūcīgākajiem sabiedrības locekļiem, un nodrošinājusi
 tiem pārtiku. Kopsavilkums par gūtajām atziņām
 atrodama šim priekšlikumam pievienotajā ietekmes
 novērtējumā.
 1.5.4. Saderība un
 iespējamā sinerģija ar citiem attiecīgajiem instrumentiem
 No
 struktūrfondiem ierosinātajam Eiropas Vistrūcīgāko
 personu atbalstīšanas fondam piešķir atbalstu EUR 2 500 000 000
 saskaņā ar mērķi “Ieguldījums izaugsmei un
 nodarbinātībai” un kopējos resursus EUR 327 115 655 850
 apmērā. Eiropas Vistrūcīgāko personu
 atbalstīšanas fonds tiks uzskatīts par Eiropas Sociālajam fondam
 piešķirtās struktūrfondu daļas sastāvdaļu. Tas
 papildinās jau esošos kohēzijas politikas instrumentus, bet
 nepārklāsies ar tiem, piedāvājot pagaidu
 koriģējošus pasākumus, kas ļauj
 vistrūcīgākajiem sabiedrības locekļiem sākt
 virzīties ceļā uz atgūšanos.
 Ierosinātais
 instruments kopā ar citiem atbalsta veidiem, ko var līdzfinansēt
 jo īpaši no ESF, var palīdzēt uzlabot arī galīgo
 saņēmēju nodarbināmību, ļaujot viņiem veikt
 ieguldījumu ekonomikā.
 1.6. Ilgums un
 finansiālā ietekme
 § Ierobežota ilguma
 priekšlikums/iniciatīva
 –
 § Priekšlikums/iniciatīva spēkā no 1.1.2014. līdz 31.12.2020.
 –
 § Finansiālā ietekme no 2014. līdz 2022. gadam
 ̈ Beztermiņa
 priekšlikums/iniciatīva
 –
 Īstenošana ar uzsākšanas periodu no GGGG.
 līdz GGGG.,
 –
 pēc kura turpinās normāla
 darbība.
 1.7. Paredzētie
 pārvaldības veidi[12]
 ̈ Komisijas īstenota centralizēta
 tieša pārvaldība
 ̈ Centralizēta netieša
 pārvaldība, izpildes uzdevumus
 deleģējot:
 –
 ̈ izpildaģentūrām
 –
 ̈ Kopienu izveidotām institūcijām[13]
 –
 ̈ valstu publiskā sektora institūcijām vai
 institūcijām, kas veic valsts pārvaldes uzdevumus
 –
 ̈ personām, kurām ir uzticēts veikt īpašas
 darbības saskaņā ar Līguma par Eiropas Savienību
 V sadaļu un kuras ir noteiktas attiecīgā pamataktā
 Finanšu regulas 49. panta nozīmē
 § Dalīta pārvaldība kopā ar dalībvalstīm
 ̈ Decentralizēta pārvaldība kopā ar trešām valstīm
 ̈ Pārvaldība kopā ar starptautiskām organizācijām (precizēt)
 Ja norādīti
 vairāki pārvaldības veidi, sniedziet papildu informāciju
 iedaļā „Piezīmes”.
 Piezīmes
 2. PĀRVALDĪBAS PASĀKUMI
 2.1. Uzraudzības un
 ziņošanas noteikumi
 Norādīt
 periodiskumu un nosacījumus.
 Vadošā
 iestādes iesniegs gadas īstenošanas ziņojumus. Šie ziņojumi
 koncentrēsies uz datiem, un tajos būs iekļauti kopējie
 rādītāji, kas noteikti 1.4.4. iedaļā. Ziņošanu
 papildinās arī strukturēti apsekojumi un novērtējumi,
 ko vidusposmā un plānošanas perioda beigās uzdevusi veikt Komisija.
 Divpusējās pārskatīšanas sanāksmēs tiks
 izskatīta katras programmas īstenošanas gaita.
 2.2. Pārvaldības un
 kontroles sistēma
 2.2.1. Apzinātie riski
 Vadības
 un kontroles sistēma ir lielā mērā pārņemta no
 kohēzijas politikas. Lai gan salīdzinājumā ar
 kohēzijas politiku šo līdzekļu izlietojuma shēma
 atšķiras attiecībā uz galīgajiem saņēmējiem
 un īstenošanas partneriem, sagaidāms, ka būs līdzīgi
 riska faktori, jo īpaši attiecībā uz ESF. Galvenais
 kļūdu avots pašreizējā plānošanas periodā ESF ir
 attiecinānība. (58% no visām kumulatīvajām skaitliski
 izsakāmajām kļūdām), precizitātes jautājumi
 (7%) un ar revīzijas liecībām saistītas problēmas (35%).
 Tieši nolūkā risināt šos jautājumus regulas
 priekšlikumā pilnībā noteikti attiecinānības noteikumi
 un vairāk tiek izmantotas pašā regulā noteiktās
 vienotās likmes. Taču būtisks risku palielinošs faktors ir tas,
 ka palīdzības sniegšana galīgajiem saņēmējiem
 lielākoties būs atkarīga no NVO un pilsoniskās
 sabiedrības organizācijām, no kurām dažām ir vāja
 administrācija un kuras paļaujas galvenokārt uz
 brīvprātīgo darbu. Revīzijas palāta vērsa
 uzmanību uz šo jautājumu saistībā ar VTP programmu jau 2009. gada
 ziņojumā. Šādām organizācijām saglabāsies
 iespēja ierobežot resursus, kas atvēlēti centralizēti
 iepirktajai materiālajai palīdzībai, ar vadošo iestāžu un
 vienotas likmes maksājumu palīdzību.
 2.2.2. Paredzētās kontroles
 metodes
 Saskaņā
 ar dalītas pārvaldības principu dalībvalstīm ar savu
 vadības un kontroles sistēmu ir galvenā atbildība par savas
 darbības programmas īstenošanu un kontroli. Dalībvalstis
 attiecībā uz savu darbības programmu norīkos vadošo
 iestādi, sertifikācijas iestādi un funkcionāli
 neatkarīgu revīzijas iestādi. Komisijai ir tiesības veikt
 revīziju attiecībā uz jautājumiem, kas saistīti ar
 pareizu finanšu pārvaldību, lai sagatavotu secinājumus par fonda
 veiktspēju līdztekus iespējamiem pārtraukumiem,
 apturēšanai un finanšu korekcijām.
 Kohēzijas
 politikā uzdevumu izmaksas, kas saistītas ar kontroli (valsts un
 reģionālā līmenī un izņemot Komisijas izmaksas),
 tiek lēstas aptuveni 2% no kopējā finansējuma. Šīs
 izmaksas ir saistītas ar šādām kontroles jomām: 1 %
 saistīts ar valsts koordināciju un programmu sagatavošanu, 82 %
 attiecas uz programmu pārvaldību, 4 % uz sertifikāciju un 13 %
 uz revīziju.
 Tomēr
 salīdzinājumā ar kohēzijas politiku vairākiem
 faktoriem vajadzētu palīdzēt samazināt kļūdu
 līmeni un kontroles izmaksas. Jaunā programma būs vērsta
 tikai uz trim darbības jomām. Lielu atvieglojumu sniedz
 vienkāršotās izmaksu iespējas. Ņemot vērā
 darbību veidu, kā arī mērķgrupas, galīgie
 saņēmēji netiks pakļauti revīzijai, ja vien riska
 novērtējumā netika konstatēts īpašs
 pārkāpumu vai krāpšanas risks. Kopā šie faktori
 līdzekļu saņēmējinstitūcijām varētu
 samazināt administratīvo slogu, pazemināt kļūdu
 līmeni, palielināt raksturīgo nodrošinājumu un
 tādējādi palīdzēt samazināt kontroļu
 izmaksas.
 Pašreizējais
 ĢD EMPL kļūdu koeficients (Revīzijas palātas
 kļūdu koeficients) ir 2,2%. Tiek lēsts, ka iepriekš
 minētajiem faktoriem būtu jārada 1% samazinājums, kas gaidāmo
 programmas kļūdu galīgo līmeni samazinātu līdz 1,2%.
 2.3. Krāpšanas un
 pārkāpumu apkarošanas pasākumi
 Norādīt
 esošos vai plānotos novēršanas un aizsardzības pasākumus.
 Struktūrfondu
 dienesti kopā ar OLAF ir ieviesuši kopēju krāpšanas
 novēršanas stratēģiju, kas paredz virkni darbību, kuras
 jāveic Komisijai un dalībvalstīm, lai novērstu
 krāpšanu strukturālās darbībās, kam piemēro
 dalītu pārvaldītu. Minēto kopējo krāpšanas
 novēršanas stratēģiju piemēros arī Eiropas
 Vistrūcīgāko personu atbalstīšanas fondam.
 Turklāt
 priekšlikumā 32. panta 4. punktā ir ietverta skaidra prasība
 ieviest šādus pasākumus. Tādējādi
 dalībvalstīs vajadzētu tikt veicinātai visu to
 institūciju informētībai, kuras iesaistītas Eiropas Vistrūcīgāko
 personu atbalstīšanas fonda līdzekļu pārvaldībā
 un kontrolē, un mazinātam krāpšanas riskam.
 3. PRIEKŠLIKUMA/INICIATĪVAS
 PAREDZAMĀ FINANSIĀLĀ IETEKME
 3.1. Attiecīgās
 daudzgadu finanšu shēmas izdevumu kategorijas un budžeta izdevumu
 pozīcijas
 · Esošās budžeta izdevumu pozīcijas
 Sarindotas pa
 daudzgadu finanšu shēmas izdevumu kategorijām un budžeta
 pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Apraksts..........] || Dif./nedif. ([14]) || no EBTA[15] valstīm || no kandidātvalstīm[16] || no trešām valstīm || Finanšu regulas 18. panta 1. punkta aa) apakšpunkta nozīmē
 1 Gudra un iekļaujoša izaugsme Jauna pozīcija 2014. – 2020. gadam || 04.06.00.00 Vistrūcīgākās personas || Dif. || /NĒ || NĒ || NĒ || NĒ
 · No jauna veidojamās budžeta pozīcijas
 Sarindotas pa daudzgadu finanšu shēmas izdevumu
 kategorijām un budžeta pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [Izdevumu kategorija....] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 || [XX.YY.YY.YY.] || || JĀ/NĒ || JĀ/NĒ || JĀ/NĒ || JĀ/NĒ
 3.2. Paredzamā ietekme uz
 izdevumiem
 3.2.1. Paredzamās ietekmes uz
 izdevumiem kopsavilkums
 Miljonos EUR (3 zīmes aiz komata)
 Daudzgadu finanšu shēmas izdevumu kategorija: || Numurs 1 || Gudra un iekļaujoša izaugsme
 ĢD: EMPL || || || 2014 || 2015 || 2016 || 2017 || 2018 || 2019 || 2020 || KOPĀ
  Darbības apropriācijas || || || || || || || ||
 Budžeta pozīcijas numurs || Saistības || (1) || 343.957 || 349.166 || 353.425 || 356.742 || 359.925 || 362.704 || 365.331 || 2,491.250
 Maksājumi || (2) || 274.038 || 277.152 || 277.152 || 277.152 || 277.152 || 277.152 || 277.152 || 1,936.950
 Budžeta pozīcijas numurs || Saistības || (1a) || || || || || || || ||
 Maksājumi || (2a) || || || || || || || ||
 Administratīvās apropriācijas, kas tiek finansētas no konkrētu programmu piešķīrumiem[17] || || || || || || || ||
 Budžeta pozīcijas numurs || || (3) || 1.250 || 1.250 || 1.250 || 1.250 || 1.250 || 1.250 || 1.250 || 8.750
 KOPĀ — DĢ EMPL apropriācijas[18] || Saistības || =1+1a +3 || 345.207 || 350.416 || 354.675 || 357.992 || 361.175 || 363.954 || 366.581 || 2,500.000
 Maksājumi || =2+2a +3 || 275.288 || 278.402 || 278.402 || 278.402 || 278.402 || 278.402 || 278.402 || 1,945.700
  KOPĀ – darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ — administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ — daudzgadu finanšu shēmas IZDEVUMU KATEGORIJA <....> apropriācijas || Saistības || =4+ 6 || || || || || || || ||
 Maksājumi || =5+ 6 || || || || || || || ||
 Gadījumā, ja priekšlikums/iniciatīva
 ietekmē vairākas izdevumu kategorijas
  KOPĀ – darbības apropriācijas || Saistības || (4) || || || || || || || ||
 Maksājumi || (5) || || || || || || || ||
  KOPĀ — administratīvās apropriācijas, kas tiek finansētas no konkrētu programmu piešķīrumiem || (6) || || || || || || || ||
 KOPĀ — daudzgadu finanšu shēmas 1.-4. IZDEVUMU KATEGORIJAS apropriācijas (Pamatsumma) || Saistības || =4+ 6 || || || || || || || ||
 Maksājumi || =5+ 6 || || || || || || || ||
 Daudzgadu finanšu shēmas izdevumu kategorija: || 5 || „Administratīvie izdevumi”
 Miljonos EUR (3 zīmes aiz komata)
 || || || gads 2014 || gads 2015 || gads 2016 || gads 2017 || gads 2018 || gads 2019 || gads 2020 || KOPĀ
 ĢD: EMPL ||
  Cilvēkresursi || 1,016 || 1,016 || 1,016 || 1,016 || 1,016 || 1,016 || 1,016 || 7,112
  Pārējie administratīvie izdevumi || || || || || || || ||
 KOPĀ – ĢD EMPL || Apropriācijas || 1,016 || 1,016 || 1,016 || 1,016 || 1,016 || 1,016 || 1,016 || 7,112
 KOPĀ — daudzgadu finanšu shēmas 5. IZDEVUMU KATEGORIJA apropriācijas || (saistību summa = maksājumu summa) || 1,016 || 1,016 || 1,016 || 1,016 || 1,016 || 1,016 || 1,016 || 7,112
 Miljonos EUR (3 zīmes aiz komata)
 || || || gads N[19] || gads N+1 || gads N+2 || gads N+3 || Iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ
 KOPĀ — daudzgadu finanšu shēmas 1.–5. IZDEVUMU KATEGORIJAS apropriācijas || Saistības || || || || || || || ||
 Maksājumi || || || || || || || ||
 3.2.2. Paredzamā ietekme uz
 darbības apropriācijām
 –
 ̈ Priekšlikums/iniciatīva neparedz darbības apropriāciju
 izmantošanu
 –
 ̈ Priekšlikums/iniciatīva paredz darbības apropriāciju
 izmantošanu šādā veidā. Fonds tiks īstenots ar dalītas
 pārvaldības palīdzību. Lai gan stratēģiskās
 prioritātes ir noteiktas ES līmenī ar regulu, faktiskā
 ikdienas pārvaldība ir uzticēta vadošajām
 iestādēm. Lai gan kopējos rādītājus ir ierosinājusi
 Komisija, faktiskos mērķus darbības programmu līmenī
 ierosinās dalībvalstis un apstiprinās Komisija. Tāpēc
 nav iespējams norādīt sasniedzamos gala mērķus,
 kamēr 2013./2014. gadā programmas nav izstrādātas,
 apspriestas un saskaņotas.
 Saistību apropriācijas miljonos EUR (3 zīmes
 aiz komata)
 Norādīt mērķus un rezultātus ò || || || gads N || gads N+1 || gads N+2 || gads N+3 || Iekļaut ietekmes atspoguļošanai vajadzīgo gadu skaitu (skat. 1.6. punktu) || KOPĀ
 REZULTĀTI
 Rezultāta veids[20] || Vidējās Rezultātu izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu skaits || Izmaksas || Rezultātu daudzums kopā || Kopā izmaksas
 KONKRĒTAIS MĒRĶIS NR. 1[21]... || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 1. konkrētais mērķis || || || || || || || || || || || || || || || ||
 KONKRĒTAIS MĒRĶIS NR. 2... || || || || || || || || || || || || || || || ||
 - Rezultāts || || || || || || || || || || || || || || || || || ||
 Starpsumma — 2. konkrētais mērķis || || || || || || || || || || || || || || || ||
 KOPĒJĀS IZMAKSAS || || || || || || || || || || || || || || || ||
 3.2.3. Paredzamā ietekme uz
 administratīvajām apropriācijām
 3.2.3.1. Kopsavilkums
 –
 ̈ Priekšlikums/iniciatīva neparedz administratīvo
 apropriāciju izmantošanu
 –
 þ Priekšlikums/iniciatīva paredz administratīvo
 apropriāciju izmantošanu šādā veidā:
 Miljonos EUR (3
 zīmes aiz komata)
 || 2014 || 2015 || 2016 || 2017 || 2018 || 2019 || 2020 || KOPĀ
 Daudzgadu finanšu shēmas 5. IZDEVUMU KATEGORIJA || || || || || || || ||
 Cilvēkresursi || 1,016 || 1,016 || 1,016 || 1,016 || 1,016 || 1,016 || 1,016 || 7,112
 Pārējie administratīvie izdevumi || || || || || || || ||
 Starpsumma - daudzgadu finanšu shēmas 5. IZDEVUMU KATEGORIJA || 1,016 || 1,016 || 1,016 || 1,016 || 1,016 || 1,016 || 1,016 || 7,112
 Ārpus daudzgadu finanšu shēmas 5. IZDEVUMU KATEGORIJAS[22] || || || || || || || ||
 Cilvēkresursi || 0,128 || 0,128 || 0,128 || 0,128 || 0,128 || 0,128 || 0,128 || 0,896
 Citi administratīvie izdevumi || 1,122 || 1,122 || 1,122 || 1,122 || 1,122 || 1,122 || 1,122 || 7,854
 Starpsumma — ārpus daudzgadu finanšu shēmas 5. IZDEVUMU KATEGORIJAS || 1,250 || 1,250 || 1,250 || 1,250 || 1,250 || 1,250 || 1,250 || 8,750
 KOPĀ || 2,266 || 2,266 || 2,266 || 2,266 || 2,266 || 2,266 || 2,266 || 15,862
 3.2.3.2. Paredzamās
 cilvēkresursu vajadzības
 –
 ̈ Priekšlikums/iniciatīva neparedz cilvēkresursu izmantošanu
 –
 þ Priekšlikums/iniciatīva paredz cilvēkresursu izmantošanu
 šādā veidā:
 Paredzamais apjoms izsakāms veselos
 skaitļos (vai maksimāli ar vienu zīmi aiz komata)
 || 2014 || 2015 || 2016 || 2017 || 2018 || 2019 || 2020
  Štatu sarakstā ietvertās amata vietas (ierēdņi un pagaidu darbinieki)
 04 01 01 01 (Galvenā mītne un Komisijas pārstāvniecības) || 8 || 8 || 8 || 8 || 8 || 8 || 8
 XX 01 01 02 (Delegācijas) || || || || || || ||
 XX 01 05 01 (Netiešā pētniecība) || || || || || || ||
 10 01 05 01 (Tiešā pētniecība) || || || || || || ||
  Ārštata darbinieki (izsakot ar pilnslodzes ekvivalentu — FTE)[23]
 XX 01 02 01 (CA, INT, SNE, ko finansē no vispārīgajām apropriācijām) || || || || || || ||
 XX 01 02 02 (CA, INT, JED, LA un SNE delegācijās) || || || || || || ||
 04 01 04 01 [24] || - galvenajās mītnēs[25] || 2 || 2 || 2 || 2 || 2 || 2 || 2
 -delegācijās || || || || || || ||
 XX 01 05 02 (CA, INT, SNE — netiešā pētniecība) || || || || || || ||
 10 01 05 02 (CA, INT, SNE — tiešā pētniecība) || || || || || || ||
 Citas budžeta pozīcijas (precizēt) || || || || || || ||
 KOPĀ || 10 || 10 || 10 || 10 || 10 || 10 || 10
 XX ir
 attiecīgā politikas joma vai budžeta sadaļa.
 Cilvēkresursu
 vajadzības tiks nodrošinātas, izmantojot attiecīgā ĢD
 darbiniekus, kuri jau ir iesaistīti konkrētās darbības
 pārvaldībā un/vai ir pārgrupēti attiecīgajā
 ģenerāldirektorātā, vajadzības gadījumā
 izmantojot vadošajam ĢD gada budžeta sadales procedūrā
 piešķirtos papildu resursus un ņemot vērā budžeta
 ierobežojumus.
 Veicamo uzdevumu
 apraksts
 Ierēdņi un pagaidu darbinieki || Sniegt ieguldījumu programmu un/vai projektu priekšlikumu analīzē, apspriešanā, pārveidošanā un/vai sagatavošanā dalībvalstīs. Sniegt ieguldījumu apstiprināto programmu un projektu īstenošanas pārvaldībā, uzraudzībā un izvērtēšanā. Nodrošināt atbilstību noteikumiem, kas reglamentē minētās programmas.
 Ārštata darbinieki || Tas pats un/vai administratīvais atbalsts
 3.2.4. Saderība ar
 kārtējo daudzgadu finanšu shēmu
 –
 ̈ Priekšlikums/iniciatīva atbilst kārtējai daudzgadu
 finanšu shēmai
 –
 ̈ Pieņemot priekšlikumu/iniciatīvu, jāpārplāno
 attiecīgā izdevumu kategorija daudzgadu finanšu shēmā
 Aprakstīt, kas jāpārplāno,
 norādot attiecīgās budžeta pozīcijas un summas.
 –
 ̈ Pieņemot priekšlikumu/iniciatīvu, jāpiemēro
 elastības instruments vai jāpārskata daudzgadu finanšu
 shēma[26]
 Aprakstīt, kas jādara, norādot
 attiecīgās izdevumu kategorijas, budžeta pozīcijas un summas.
 3.2.5. Trešo personu iemaksas
 –
 Priekšlikums/iniciatīva neparedz trešo personu
 līdzfinansējumu
 –
 Priekšlikums/iniciatīva paredz šādu
 līdzfinansējumu:
 Apropriācijas miljonos EUR (3 zīmes aiz
 komata)
 || gads N || gads N+1 || gads N+2 || gads N+3 || Iekļaut ietekmes atspoguļošanai vajadzīgo gadu skaitu (skat. 1.6. punktu) || Kopā
 Norādīt līdzfinansējuma struktūru || || || || || || || ||
 KOPĀ — līdzfinansējuma apropriācijas || || || || || || || ||
 3.3. Paredzamā ietekme uz
 ieņēmumiem
 –
 ̈ Priekšlikums/iniciatīva finansiāli neietekmē
 ieņēmumus
 –
 ̈ Priekšlikums/iniciatīva finansiāli ietekmē:
 –
 ̈ pašu resursus
 –
 ̈ dažādus ieņēmumus
 Miljonos EUR (3 zīmes aiz komata)
 Budžeta ieņēmumu pozīcija || Kārtējā budžeta gadā pieejamās apropriācijas || Priekšlikuma/iniciatīvas ietekme[27]
 gads N || gads N+1 || gads N+2 || gads N+3 || Iekļaut ietekmes ilguma atspoguļošanai vajadzīgo aiļu skaitu (skat. 1.6. punktu)
 ... pants || || || || || || || ||
 Attiecībā uz
 īpaši novirzāmiem dažādajiem ieņēmumiem
 norādīt attiecīgo(-ās) izdevumu pozīciju(-as).
 Norādīt ietekmes uz ieņēmumiem
 aprēķināšanai izmantoto metodi.
 [1] OV L , , lpp.
 [2] OV L , , lpp.
 [3] OV L , , lpp.
 [4] OV L 281, 23.2.202., 31. lpp.
 [5] OV L , , lpp.
 [6] OV L 55, 28.2.2011., 13. lpp.
 [7] OV L 118, 12.5.2010., 1. lpp.
 [8] OV L 53, 23.2.202., 1. lpp.
 [9] OV L 347, 11.12.2006., 1. lpp.
 [10] ABM: Budžeta līdzekļu vadība pa
 darbības jomām — ABB: budžeta līdzekļu sadale pa
 darbības jomām.
 [11] Kā paredzēts Finanšu regulas 51. panta 2. punkta
 a) vai b) apakšpunktā.
 [12] Skaidrojumus par pārvaldības veidiem un atsauces
 uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
 [13] Kā paredzēts Finanšu regulas 200. pantā.
 [14] Dif. — diferencētās apropriācijas/ nedif. —
 nediferencētās apropriācijas.
 [15] EBTA — Eiropas Brīvās tirdzniecības
 asociācija.
 [16] Kandidātvalstis un attiecīgā
 gadījumā potenciālās kandidātvalstis no
 Rietumbalkāniem.
 [17] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [18] Šīs apropriācijas ir daļa no struktūrfondiem
 atbilstīgi mērķim, "Ieguldījumi izaugsmei un
 nodarbinātībai” ar vispārējiem ieguldījumiem EUR 327 115
 655 850 apmērā. Eiropas
 Vistrūcīgāko personu atbalstīšanas fonds tiks
 uzskatīts par Eiropas Sociālajam fondam piešķirtās
 struktūrfondu daļas sastāvdaļu.
 [19] N gads ir gads, kurā sāk īstenot
 priekšlikumu/iniciatīvu.
 [20] Rezultāti ir attiecīgie produkti vai pakalpojumi
 (piemēram, finansēto studentu apmaiņu skaits, uzbūvēto
 ceļu garums kilometros utt.).
 [21] Kā aprakstīts 1.4.2. iedaļā.
 "Konkrētie mērķi...".
 [22] Tehniskais un/vai administratīvais atbalsts un ES
 programmu un/vai darbību īstenošanas atbalsta izdevumi
 (kādreizējās „BA” pozīcijas), netiešā
 pētniecība, tiešā pētniecība.
 [23] CA — līgumdarbinieki, INT —
 aģentūras personāls (Intérimaire); JED — jaunākie
 eksperti delegācijās; LA — vietējie darbinieki, SNE
 — norīkots valsts eksperts.
 [24] Saskaņā ar robežlielumiem attiecībā uz
 ārštata darbiniekiem, ko finansē no darbības
 apropriācijām (kādreizējām „BA” pozīcijām).
 [25] Galvenokārt struktūrfondi, Eiropas Lauksaimniecības
 fonds lauku attīstībai (ELFLA) un Eiropas Zivsaimniecības fonds
 (EZF).
 [26] Skatīt Iestāžu nolīguma 19. un 24. punktu.
 [27] Norādītajām tradicionālo pašu resursu
 (muitas nodokļi, cukura nodevas) summām jābūt neto
 summām, t.i., bruto summām, no kurām atskaitītas
 iekasēšanas izmaksas 25 % apmērā.